hotchpotch/miracl-hf-unified huggingface dataset:
เมอร์เซเดส-เบนซ์ เอสแอลเอส เอเอ็มจี
เมอร์เซเดส-เบนซ์ เอสแอลเอส เอเอ็มจี () เป็นรถยนต์นั่งประเภทหรูหราสมรรถนะสูง เครื่องยนตร์หน้าลำ ขับเคลื่อนสองล้อท้าย (FMR)/ขับเคลื่อนทุกล้อ (FM4) 2 ประตู 2 ที่นั่ง พัฒนาโดย เมอร์เซเดส-เอเอ็มจี บริษัททำเครื่องยนต์พิเศษของ เมอร์เซเดส-เบนซ์ ทำให้เอสแอลเอส-เอเอ็มจี กลายเป็นรถคันแรกที่ออกแบบและสร้างทั้งหมดโดยค่ายเมอร์เซเดส-เอเอ็มจี จึงทำให้ใช้ชื่ออย่างเป็นทางการว่า "Mercedes-Benz SLS AMG" แทนการใช้คำว่า Class ที่ใช้กับทุกๆ รุ่น ของเมอร์เซเดส-เบนซ์ รถได้รับการออกแบบไว้เมื่อปี ค.ศ. 2007 โดย มาร์ก เฟเธอร์สตัน ( Mark Fetherston )
ด้วยลักษณะประตูพิเศษที่เรียกว่า "ประตูปีกนกนางนวล" (Gull-wing doors) ซึ่งเคยมีการผลิตมาใช้กับ เมอร์เซเดส-เบนซ์ 300เอสแอล (Mercedes-Benz 300SL). มาก่อนหน้านี้ ระหว่างปี ค.ศ. 1954 - 1957 แล้วก็ได้ยกเลิกไปตลอด คำว่า "เอสแอลเอส" ย่อมาจาก "Sport Leicht Super" ซึ่งแปลว่า "สปอร์ต เบา ซูเปอร์" รถเอสเแอลเอสทุกคัน ประกอบขึ้นที่เมืองซินเดลฟิงเงน (Sindelfingen) ประเทศเยอรมนี
เอสเแอลเอส ได้เผยแพร่ครั้งแรก ในปี ค.ศ. 2009 ที่งานแฟรงค์เฟิร์ตมอเตอร์โชว์ และเริ่มจำหน่าย ในช่วงกลางปี ค.ศ. 2010 ที่ยุโรปเป็นที่แรก และจำหน่ายในสหรัฐ ในช่วงกลางปี ค.ศ. 2011 ในปี ค.ศ. 2012 ที่งานปารีสมอเตอร์โชว์ เมอร์เซเดส เอเอ็มจี ก็ได้นำเสนอ เวอร์ชันไฟฟ้า ซึ่งใช้พลังงานไฟฟ้าแทนน้ำมันทั้งหมด ใช้ชื่อว่า "Mercedes-Benz SLS AMG Electric Drive"
ปัจจุบันเมอร์เซเดส-เบนซ์ เอสแอลเอส-คลาสได้ยุติสายการผลิตลงและแทนที่ด้วย เมอร์เซเดส-เอเอ็มจี จีที (Mercedes-AMG GT) ในปี ค.ศ. 2014 ซึ่งมีกำลังและราคาที่ลดลงกว่า เพื่อเทียบรุ่นกับปอร์เช่ 911
เอสแอลเอส ได้กลายเป็นรถยอดนิยมของเหล่าเซเลบมากมาย ทั้ง เอ็ดดี้ เมอร์ฟี, อาร์โนลด์ ชวาร์เซเน็กเกอร์, อัล ปาชิโน, ฟลอยด์ เมย์เวทเธอร์ จูเนียร์, บอริส เบกเคอร์, มาร์ก วาห์ลเบิร์ก, โรเจอร์ เฟเดอเรอร์, ซิลเวสเตอร์ สตอลโลน, ทอม แฮงส์ และคริสเตียโน โรนัลโด และรวมไปถึงเหล่าเซเลบในวงการรถยนต์ทั้ง เจย์ เลโน และเจเรมี คลาร์กสัน ในบทสัมภาษณ์ของคลาร์กสันจากรายการ "ท็อปเกียร์" เขาได้กล่าวถึงเอสแอลเอส เอเอ็มจี ว่า "เป็นรถที่ยิ่งใหญ่ที่สุดในโลก" ไม่มีสิ่งใดที่จะ "มีกำลังมากกว่าเฟอร์รารี่ 458 อิตาเลีย มีเสียงที่ดังกว่าลัมโบร์กีนี นิดนึง และมันขับได้สนุกกว่า 911อาร์เอส จีที เทอร์โบ 3เอส...นี่น่าจะเรียกว่า ซูเปอร์คาร์ของเหล่าบุรุษ"
เจ้าคณะใหญ่อนัมนิกาย
เจ้าคณะใหญ่อนัมนิกาย คือเจ้าคณะใหญ่ผู้ปฏิบัติหน้าที่ในคณะสงฆ์อนัมนิกายแห่งประเทศไทย เจ้าคณะใหญ่อนัมนิกายรูปปัจจุบันคือพระคณานัมธรรมเมธาจารย์ (ถนอม เถี่ยนถึก) ดำรงตำแหน่งตั้งแต่วันที่ 30 ธันวาคม พ.ศ. 2561
ตามพระราชบัญญัติคณะสงฆ์ พ.ศ. 2505 และมีกฎกระทรวงออกตามความในพระราชบัญญัติคือ กฎกระทรวงฉบับที่ 3 พ.ศ. 2520 ว่าด้วยการปกครองคณะสงฆ์อื่น จัดให้มีการดำเนินการปกครอง ให้เป็นไปตามพระธรรมวินัย ลัทธินิกาย กฎหมาย และพระบัญชาของสมเด็จพระสังฆราช ดังนี้
กฎกระทรวงฯ ได้กำหนดให้เจ้าคณะใหญ่มีอำนาจในการวางระเบียบและออกคำสั่ง โดยไม่ขัดแย้งกับพระธรรมวินัย ลัทธินิกาย กฎหมาย พระบัญชาของสมเด็จพระสังฆราช และระเบียบแบบแผนของทางราชการ เพื่อให้การปกครองเป็นไปด้วยความเรียบร้อย กฎกระทรวงฯ ฉบับที่ 3 พ.ศ. 2520 จึงได้กำหนดให้มีบรรพชิตเป็นผู้ปกครองตามตำแหน่ง โดยลำดับดังนี้คือ
เครื่องยศที่พระราชทานแก่เจ้าคณะใหญ่อนัมนิกาย มีดังนี้
คณะอนัมนิกายยุคแรกยังรวมอยู่กับคณะสงฆ์ดั้งเดิม เพิ่งได้รับอำนาจในการปกครองตนเองในรัชสมัยพระบาทสมเด็จพระจุลจอมเกล้าเจ้าอยู่หัวทรงมีพระราชดำริว่า เช่นเดียวกับพวกมอญ พระเจ้าแผ่นดินแต่ก่อน ได้ทรงพระกรุณาโปรดเกล้า ฯ ตั้งพระสงฆ์มอญให้มีสมณศักดิ์เหมือนอย่างพระสงฆ์ไทย จึงสมควรจะทรงตั้งพระสงฆ์ญวนให้มีสมณศักดิ์ขึ้นบ้าง และมีพระเถระดำรงตำแหน่งเจ้าคณะใหญ่อนัมนิกายสืบมาดั้งนี้
เพทาย วงษ์คำเหลา
เพทาย วงษ์คำเหลา หรือ มิกซ์ เป็นนักแสดง และ ศิลปิน freelance ในนาม VKL เป็นลูกชายคนเล็กของตลกชื่อดัง หม่ำ จ๊กมก
มิกซ์เกิดเมื่อวันที่ 18 มิถุนายน พ.ศ. 2538 ได้ก้าวเข้าสู่วงการบันเทิงตั้งแต่เด็ก โดยเริ่มจากการร่วมแสดงในรายการชิงร้อยชิงล้าน ชะชะช่า นอกจากนี้เคยมีผลงานภาพยนตร์ อาทิ บอดี้การ์ดหน้าเหลี่ยม 1 , 5 หัวใจฮีโร่ ก่อนจะมารับบท คำผาน ลูกชายกำนันแหยมในภาพยนตร์เรื่อง แหยมยโสธร 2 และ แหยมยโสธร 3Rap is now, Sweed Dreamz Records
จักรพรรดิอันโตะกุ
จักรพรรดิอันโตะกุ () มีพระนามเดิมว่า โทะโกะฮิโตะ ทรงเป็นจักรพรรดิแห่งญี่ปุ่นช่วงปี ค.ศ. 1180 - 1185
จักรพรรดิอันโตะกุทรงประสูติเมื่อปี ค.ศ. 1178 เป็นพระราชโอรสใน จักรพรรดิทะกะกุระ ที่ประสูติแต่ ไทระ โนะ โทะกุโกะ ธิดาคนที่ 2 ของ ไทระ โนะ คิโยะโมะริ อัครมหาเสนาบดี ผู้ทรงอำนาจและอิทธิพลในปลายยุคเฮอัง และทรงเป็นพระเชษฐาต่างพระราชมารดากับ จักรพรรดิโกะ-โทะบะ
จักรพรรดิอันโตะกุทรงขึ้นครองราชย์เมื่อปี ค.ศ. 1180 เนื่องจากการสละ ราชบัลลังก์ของจักรพรรดิทะกะกุระพระราชบิดาที่ถูกคิโยะโมะริผู้เป็นพระอัยกา (ตา) บังคับให้สละราชบัลลังก์ให้กับ พระองค์
ในช่วงปลายรัชกาลเจ้าชายโมะชิฮิโตะพระปิตุลา (ลุง) ได้ส่งจดหมายไปเชิญคนจาก ตระกูลมินะโมะโตะ ให้มาโค่นล้ม ตระกูลไทระ ซึ่งทั้งสองตระกูลก็ทำสงคราม ที่เรียกว่า สงครามเก็มเป จนในที่สุดตระกูลมินะโมะ โตะก็เป็นฝ่ายได้ชัยชนะตระกูลไทระจึงได้แล่นเรือหนีออกทะเล แต่ตระกูลมินะโมะโตะก็ตามมาทัน ไทระ โนะ มุเนะโมะริ ผู้นำตระกูลจึงได้อุ้มจักรพรรดิอันโตะกุกระโดดลงทะเลจมน้ำสวรรคตพร้อมกับสมาชิกของตระกูลไทระคนอื่นๆทำให้ตระกูลไทระหมดอำนาจลงในที่สุด
คณะสงฆ์อนัมนิกายแห่งประเทศไทย
คณะสงฆ์อนัมนิกาย เป็นคณะสงฆ์นิกายมหายานในประเทศไทย ซึ่งสืบมาจากประเทศเวียดนาม ปัจจุบันมีพระคณานัมธรรมเมธาจารย์ (ถนอม เถี่ยนถึก) เจ้าอาวาสวัดโลกานุเคราะห์ เป็นเจ้าคณะใหญ่อนัมนิกาย
ปัจจุบันคณะสงฆ์อนัมนิกายแห่งประเทศไทย มีวัดในสังกัด 22 วัด และสำนักสงฆ์ 4 แห่ง ดังนี้
แนซ อายเดเมียร์
แนซ อายเดเมียร์ อัคยอล () เกิดวันที่ 14 สิงหาคม ค.ศ. 1990 ที่อิสตันบูล เป็นนักกีฬาวอลเลย์บอลชาวตุรกี ซึ่งมีส่วนสูงถึง 186 ซม. และทำหน้าที่ในตำแหน่งมือเซตให้แก่วาคีฟบังค์สปอร์กูลือบือซึ่งเป็นทีมแชมป์ยุโรปในปัจจุบันตลอดจนเป็นนักกีฬาวอลเลย์บอลหญิงทีมชาติตุรกี เธอเคยชนะการแข่งขันลีกหนึ่งรายการร่วมกับทีมเฟแนร์บาห์เช กับอีกสามรายการแข่งขันร่วมกับทีมเอซาชีบาแชแซนทีวา เธอเป็นมือเซตที่มีอายุน้อยที่สุดที่ประสบความสำเร็จตั้งแต่ในฐานะผู้เริ่มต้น นอกจากนี้ เธอยังชนะการแข่งขันซีอีวีแชมเปียนส์ลีกสองสมัยในปี ค.ศ. 2012 และ 2013
เธอได้ทำหน้าที่กว่า 100 นัดสำหรับการแข่งขันระดับทีมชาติทุกรายการ และเธอยังทำหน้าที่ให้แก่สโมสรชุดใหญ่ของเธอในฤดูกาล 2004–05 รวมถึงเป็นกัปตันทีมยุวชนทีมชาติตุรกีซึ่งได้ชนะรางวัลเหรียญเงินในการแข่งขันชิงแชมป์โลก ส่วนในการแข่งขันวอลเลย์บอลยุวชนหญิงชิงแชมป์ยุโรป เธอเป็นผู้นำทีมชาติตุรกีคว้ารางวัลเหรียญทองแดงและได้รับรางวัลผู้เล่นทรงคุณค่า (เอ็มวีพี) ในรายการดังกล่าว และเธอได้รับการกล่าวว่าเป็นหนึ่งในมือเซตที่ดีที่สุดในโลกถึงแม้ว่าเธอจะยังเป็นสาวมากอยู่ก็ตาม ในการแข่งซีอีวีวีเมนส์แชมเปียนส์ลีก ฤดูกาล 2011–12 และฤดูกาล 2012–13 โดยอายเดเมียร์ได้รับรางวัลมือเซตยอดเยี่ยมสองสมัยติดต่อกัน และได้รางวัลร่วมกับสโมสรที่เธอร่วมแข่งขัน ซึ่งได้แก่ เฟแนร์บาห์เช และวาคีฟบังค์สปอร์กูลือบือ
นอกจากนี้ อายเดเมียร์ยังได้รับรางวัลเหรียญทองจากการแข่งวอลเลย์บอลสโมสรหญิงชิงแชมป์โลก 2013 ร่วมกับทีมวาคีฟบังค์แห่งอิสตันบูล
แนซ อายเดเมียร์ เป็นลูกสาวเพียงคนเดียวของพ่อและแม่ที่เป็นนักวอลเลย์บอลทั้งคู่ และลูกพี่ลูกน้องของอายเดเมียร์ที่มีชื่อว่า อิลไค กึนโดกัน เป็นนักฟุตบอลให้แก่ทีมโบรุสเซียดอร์ทมุนด์ รวมถึงฟุตบอลทีมชาติเยอรมนี
ณ วันที่ 21 สิงหาคม ค.ศ. 2013 แนซ อายเดเมียร์ ได้แต่งงานกับแซงค์ อากโย ซึ่งเป็นนักบาสเกตบอลทีมชาติและสมาชิกสโมสรกาลาตาซารายสปอร์กูลือบือ
Non-coding RNA
non-coding RNA (ncRNA) หรือ RNA ที่ไม่มีการแปลรหัส เป็นส่วนหนึ่งของโมเลกุล RNA ที่จะไม่ถูกแปลเป็นโปรตีน DNA ที่เป็นต้นแบบของ RNA ชนิดนี้ มักถูกเรียกว่า "ยีน RNA" ซึ่ง non-coding RNA นี้ มีหลายชนิด ชนิดที่พบมากที่สุดและอาจถือได้ว่าสำคัญที่สุดคือ tranfer RNA (tRNA) และ ribosomal RNA (rRNA) นอกจากนี้ยังรวมถึง RNA ขนาดเล็กอื่นๆ อีกมาก เช่น microRNA, siRNA, piRNA, snoRNA, snRNA, exRNAs, scaRNAs และ ncRNA ขนาดยาว อื่นๆ เช่น Xist และ HOTAIR
ยังไม่เป็นที่ทราบแน่ชัดว่ามนุษย์มี non-coding RNA กี่ชนิดกันแน่ แต่ข้อมูลจากการศึกษาวิจัยทางทรานสคริปโตมและชีวสารสนเทศบ่งชี้ว่าอาจจะมีหลายพันชนิด ncRNA ชนิดใหม่ๆ ที่ถูกค้นพบหลายชนิดยังไม่ทราบหน้าที่แน่ชัด นอกจากนี้ยังมีโอกาสเป็นไปได้ว่า ncRNA เหล่านี้จำนวนมากอาจจะไม่มีหน้าที่ใดๆ (บางครั้งอาจถูกเรียกว่า RNA ขยะ) โดยอาจจะเป็นผลผลิตจากการถอดรหัสที่ผิดพลาด
การแปลงพันธุ์ (พันธุศาสตร์)
ในอณูชีววิทยา การแปลงพันธุ์ () คือการเปลี่ยนแปลงทางพันธุกรรมของเซลล์ที่ได้จากการรับเอาสารพันธุกรรม (DNA) จากภายนอก เข้ามาเป็นส่วนหนึ่งของพันธุกรรมของเซลล์ และมีการแสดงออกของพันธุกรรมนั้น
การแปลงพันธุ์นี้เป็นกระบวนการอย่างหนึ่งในจำนวนสามกระบวนการที่ทำให้เกิดการถ่ายทอดยีนในแนวราบ ซึ่งหมายถึงการส่งผ่านสารพันธุกรรมจากแบคทีเรียตัวหนึ่งไปยังอีกตัวหนึ่ง
วันสมโภชนักบุญทั้งหลาย
วันสมโภชนักบุญทั้งหลาย () เป็นวันสมโภชในศาสนาคริสต์ ที่จัดขึ้นเพื่อแสดงความเคารพและระลึกถึงนักบุญทั้งหลายที่สถิตอยู่บนสวรรค์
คริสต์ศาสนิกชนเชื่อว่าผู้ที่ได้รับการชำระให้บริสุทธิ์แล้วจะได้เกิดบนสวรรค์ บุคคลเหล่านี้จึงถือเป็น "ผู้ศักดิ์สิทธิ์" หรือ "นักบุญ" ซึ่งได้เอาชนะความชั่วร้ายต่าง ๆ บนโลกแล้ว แต่คริสตชนบนโลกยังต้องต่อสู้กับความชั่วร้ายต่อไป จึงควรยึดถือนักบุญเหล่านั้นเป็นแบบอย่างในการดำเนินชีวิต ฝ่ายนักบุญบนสวรรค์ก็มีหน้าที่สำคัญคือการอ้อนวอนขอพรต่อพระเป็นเจ้าเพื่อคริสตชนบนโลก ให้สามารถต่อสู้และเอาชนะความชั่วร้ายได้
นอกจากผู้ที่ได้รับการประกาศเป็นนักบุญอย่างเป็นทางการจากคริสตจักรแล้ว ยังมีผู้ศักดิ์สิทธิ์อีกหลายท่านที่ไม่เป็นที่รู้จัก แต่ได้รับความรอดและสถิตบนสวรรค์ร่วมกับพระเป็นเจ้า การสมโภชนักบุญทั้งหลายจึงเป็นการฉลองเพื่อระลึกถึงความสำคัญของนักบุญทั้งหมดพร้อมกัน
ในศาสนาคริสต์ตะวันออกเริ่มมีการฉลองมรณสักขีทั้งหลายมาตั้งแต่คริสต์ศตวรรษที่ 4 ต่อมาจักรพรรดิโฟคาสแห่งจักรวรรดิไบแซนไทน์ ได้ถวายวิหารแพนธีอันแด่สมเด็จพระสันตะปาปาบอนิเฟซที่ 4 พระองค์จึงอภิเษกวิหารให้เป็นโบสถ์คริสต์อุทิศแด่พระนางมารีย์พรหมจารีและมรณสักขีทั้งหลายเมื่อวันที่ 13 พฤศจิกายน ค.ศ. 609
สมเด็จพระสันตะปาปาเกรกอรีที่ 3 โปรดให้สร้างโบสถ์น้อยขึ้นในมหาวิหารนักบุญเปโตรเพื่ออุทิศแด่นักบุญทั้งหลาย และกำหนดวันฉลองนักบุญทั้งหลายในวันที่ 1 พฤศจิกายนของทุกปี การฉลองนี้ได้แพร่หลายไปทั่วคริสตจักรในสมณสมัยสมเด็จพระสันตะปาปาเกรกอรีที่ 4
ชิคาโก แอล สายสีแดง
ชิคาโก แอล สายสีแดง หรือ สายโฮวาร์ด-แดนไรอัน หรือ สายเหนือ-ใต้ เป็นเส้นทางรถไฟฟ้าในมหานครชิคาโก ดำเนินการโดย Chicago Transit Authority เป็นส่วนหนึ่งของชิคาโก แอล ผู้โดยสาร 251,813 คนต่อวัน มีระยะทาง (เวลาในการเดินทาง 66 นาที) จำนวน 33 สถานี วิ่งตลอด 24 ชั่วโมง เช่นเดียวกันกับสายสีน้ำเงิน
ท่าอากาศยานนานาชาติเวลานา
ท่าอากาศยานนานาชาติเวลานา หรือมักเรียกว่า ท่าอากาศยานนานาชาติมาเล เป็นท่าอากาศยานหลัก ของ ประเทศมัลดีฟส์ ตั้งอยู่บน เกาะฮุลฮูเลล ทางตอนเหนือของ อะทอลล์มาเล, ใกล้กับเมืองหลวง กรุงมาเล.
ท่าอากาศยานนานาชาติเวลานาเริ่มเปิดดำเนินการเมื่อ 12 เมษายน พ.ศ. 2509. ภายใต้การดำเนินงานของ บริษัท Maldives Airports Company Limited (MACL),โดยรัฐบาลมัลดีฟส์ แต่เดิมรู้จักกันในนามสนามบินฮุลฮูเลล แล้วจึงเปลี่ยนชื่อมาเป็นท่าอากาศยานนานาชาติมาเล เพื่อการรองรับอากาศยานจากต่างประเทศ และได้มีการปรับปรุงอาคารผู้โดยสารและทางวิ่ง ให้มีขนาดที่ใหญ่ขึ้น เพื่อรองรับผู้โดยสารมากให้ขึ้น จึงเปลี่ยนชื่อใหม่เป็น ท่าอากาศยานนานาชาติเวลานา ในปัจจุบัน,
ท่าอากาศยานนานาชาติเวลานา มีขนาดทางวิ่ง 3,200 เมตร หรือ 10498 ฟุต อยู่ที่ระดับความสูง 2 เมตรจากระดับน้ำทะเล ทิศทาง 18/36 สามรถรองรับเครื่องบินขนาดใหญ่สุด โบอิ้ง B747-400
การคัดเลือกพันธุ์
การคัดเลือกพันธุ์ หรือ การคัดเลือกโดยมนุษย์ คือกระบวนการที่มนุษย์ผสมพันธุ์สัตว์และพืชเพื่อให้ได้ลักษณะที่ต้องการ ส่วนใหญ่เป็นสัตว์เลี้ยง และทำโดยผู้เชี่ยวชาญด้านการผสมพันธุ์สัตว์
ชาร์ลส์ ดาร์วิน กล่าวไว้ใน "Origin of Species" ว่าการคัดเลือกพันธุ์สามารถทำให้เกิดการเปลี่ยนแปลงได้จริงเมื่อเวลาผ่านไป เป็นข้อมูลสนับสนุนให้ดาร์วินเสนอทฤษฎีการคัดเลือกโดยธรรมชาติขึ้นมาได้
พรรคไดเวียด
พรรคไดเวียดหรือพรรคชาตินิยมแห่งเวียดนามใหญ่ (Nationalist Party of Greater Vietnam; ภาษาเวียดนาม: Đại Việt Quốc dân đảng หรือ Đại Việt) เป็นพรรคการเมืองที่เน้นชาตินิยมและต่อต้านคอมมิวนิสต์ที่มีกิจกรรมในเวียดนามเมื่อพุทธศตวรรษที่ 25 พรรคนี้ยังคงมีกิจกรรมอยู่นอกเวียดนาม โดยมีเป้าหมายเพื่อให้ประเทศเป็นประชาธิปไตยแบบหลายพรรค
พรรคนี้ก่อตั้งโดยเจื่อง ตื๋อ อัญ หรือที่รู้จักกันในชื่อ อัญ ก๋า เฟือง (พี่ชายใหญ่เฟือง) สมาชิกเริ่มต้นของพรรคมีหลากหลาย เช่น ดร. ฟัน ฮวี กวต และ ดร. เหงียน ตอน ฮวาน ในสมัยที่เป็นอาณานิคมของฝรั่งเศส ไดเวียดได้จัดให้มีการต่อสู้ทางทหารเพื่อเอกราช สมาชิกไดเวียดบางคนได้รับการฝึกอบรมจากก๊กมินตั๋งในยูนนานก่อนจะมีการปฏิวัติโดยพรรคคอมมิวนิสต์ในจีน กลุ่มนี้เป็นกลุ่มที่นิยมญี่ปุ่นในสมัยสงครามโลกครั้งที่ 2 เมื่อญี่ปุ่นเข้ามายึดครองอินโดจีน หลังจากการแบ่งแยกเวียดนามใน พ.ศ. 2497 กลุ่มไดเวียดถูกคว่ำบาตรในเวียดนามเหนือ แต่ยังมีกิจกรรมต่อไปในเวียดนามใต้ โดยเป็นกลุ่มต่อต้านประธานาธิบดีโง ดิ่ญ เสี่ยม และมีส่วนในการปฏิวัติล้มล้างรัฐบาลของเสี่ยมโดยกองทัพสาธารณรัฐเวียดนาม
พรรคประชาชนปฏิวัติ (เวียดนาม)
พรรคประชาชนปฏิวัติ (People's Revolutionary Party) เป็นพรรคการเมืองในเวียดนามใต้ ก่อตั้งเมื่อ พ.ศ. 2505 เป็นผู้นำในการลุกฮือขึ้นของเวียดกง พรรคนี้ได้รวมเข้ากับพรรคแรงงานในเวียดนามเหนือกลายเป็นพรรคคอมมิวนิสต์เวียดนาม
พรรคประชาชนปฏิวัติก่อตั้งเมื่อ 1 มกราคม พ.ศ. 2505 และได้ประกาศทางวิทยุฮานอยเมื่อ 18 มกราคม พ.ศ. 2505 โดยมีวัตถุประสงค์เพื่อต่อต้านระบอบจักรวรรดินิยม ศักดินาและอาณานิคม พรรคนี้ไม่ได้ถือเป็นพรรคคอมมิวนิสต์ แต่ตามการประกาศทางวิทยุฮานอย พรรคนี้ถือเป็นตัวแทนลัทธิมาร์ก-เลนินในเวียดนามใต้ ผู้นำพรรคเป็นคณะกรรมการกลาง เวียดกงเป็นหน่วยงานทางทหารของพรรคนี้ ประธานพรรคคือโว ชิ กง
เมอร์เซเดส-เบนซ์ เอสแอลอาร์ แม็คลาเรน
เมอร์เซเดส-เบนซ์ เอสแอลอาร์ แม็คลาเรน () เป็นรถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสองล้อท้าย (FMR) 2 ประตู 2 ที่นั่ง ผลิตขึ้นในปี ค.ศ. 2003 - 2010 โดยมีโรงงานอยู่ที่ พอร์ตสมัท ประเทศอังกฤษ เอสแอลอาร์ เป็นรถที่ได้ร่วมกันพัฒนาขึ้น ระหว่าง บริษัทเมอร์เซเดส-เบนซ์ และแม็คลาเรน บริษัทผลิตซูเปอร์คาร์ของอังกฤษ โดยบริษัท เมอร์เซเดส-เบนซ์ ครองหุ้นส่วน 40% ของแม็กคาเรน
"เอสแอลอาร์" ย่อมาจาก "Sport Leicht Rennsport" (สปอร์ต เบา แข่ง) เมอร์เซเดส-เบนซ์ ก็ได้ออกมาเปิดเผยว่า จะผลิตเอสแอลอาร์ จำนวน 3,500 คันภายใน 7 ปี หรือปีละ 500 คันเท่านั้น
ใช้ชื่ออย่างเป็นทางการว่า Mercedes-Benz SLR McLaren 722 Edition โดยหมายเลข 722 เป็นการให้เกียรติแก่ เซอร์สเตอร์ลิง มอสส์ นักแข่งรถสูตรหนึ่งชื่อดังจากอังกฤษ โดยในขณะนั้นเขาขับ Mercedes-Benz 300 SLR และออกตัวในเวลา 7.22 น. พอดี จึงกลายเป็นที่มาของเลข 722 ใช้แม็กสีดำ ขนาด 19 นิ้ว 
722 Edition มีกำลังเครื่องขนาด 650 PS (480 kW; 640 hp) ที่ 6,500 rpm และ 820 N·m (600 lb·ft) ที่ 4,000 rpm สามารถทำความเร่ง 0-100 km/h (62 mph) ในเวลาเพียง 3.6 วินาที, 200 km/h (120 mph) ในเวลา 10.2 วินาที และ 300 km/h (190 mph) ในเวลา 27.6 วินาที, สามารถทำความเร็วสูงสุดได้ที่ 337 km/h (209 mph) ซึ่งเร็วกว่ารุ่นธรรมดา
จำหน่ายในเดือนพฤศจิกายน ปี ค.ศ. 2007 มาพร้อมกับเครื่องยนต์ V8 AMG ในสไตล์โรสเตอร์เปิดประทุน ส่วนความเร็วถือว่าลดลงเล็กน้อย โดยอัตราเร่ง 0-100 km/h ทำได้ที่ 3.8 วินาที และความเร็งสูงสุดที่ 334 km/h (208 mph)
กับรุ่นจำกัดจำนวน ที่จำหน่ายเพียง 150 คันเท่านั้น สามารถทำความเร็วสูงสุดได้ที่ 334 km/h (208 mph) และอัตราเร่ง 0-100 km/h ทำได้ที่ 3.6 วินาที โฉมนี้ได้จำหน่ายครั้งแรกในช่วง เดือนมกราคมปี ค.ศ. 2009
โฉมแต่ง สไตล์รถแข่ง ได้รับการออกแบบและผลิตโดย บริษัทสัญชาติอังกฤษ เรย์ มัลล็อก จำกัด ( Ray Mallock Ltd. ) 
โฉมจำกัดจำนวนที่ 75 คันเท่านั้น นับเป็นโฉมที่แปลกตาที่สุดในบรรดาโฉมทั้งหมด เนื่องจากเป็นโฉมในสไตล์ สปีดสเตอร์ ( Speedster ) ซึ่งเป็นทรงไม่มีหลังคา จึงทำให้รถออกไปทางรถแข่งมากยิ่งขึ้น นอกจากนี้ยังถือเป็นโฉมสุดท้ายที่ผลิตในฐานะ หุ้นส่วนการผลิต ระหว่าง เมอร์เซเดส-เบนซ์ และ แม็คลาเรน โดยรถได้รับการออกแบบโดย นักออกแบบรถชาวเกาหลีใต้ ยูน อิล ฮุน ( Yoon Il-hun )
Stirling Moss มาพร้อมกับเครื่องชนิด V8 กำลัง 650 PS (480 kW; 640 hp) สามารถทำความเร็วสูงสุดได้ที่ 350 km/h (220 mph) และอัตราเร่ง 0-100 km/h ทำได้ที่ 3.5 วินาที รถได้เปิดตัวครั้งแรกที่งาน นอร์ท อเมริกัน อินเตอร์เนชั่นแนล ออโต้ โชว์ ปี 2009
ในเดือนธันวาคม ปี ค.ศ. 2010 แม็คลาเรน ได้ทำโฉมสุดท้าย ด้วยจำนวนจำกัดเพียง 25 คันเท่านั้น โดยเป็นการผสานระหว่าง เอสแอลอาร์ ปกติ เข้ากับ สเตอร์ลิง มอสส์
พรพิชิต พัฒนถาบุตร
พรพิชิต พัฒนถาบุตร (ชื่อเล่น นกน้อย) เกิดเมื่อวันอาทิตย์ที่ 5 พฤศจิกายน พ.ศ. 2499 อาชีพ ธุรกิจบันเทิง และเป็นที่รู้จักในฐานะผู้จัดการส่วนตัวของ ธงไชย แมคอินไตย์ เป็นบุตรคนสุดท้องของ พลโทกอบบุญ พัฒนถาบุตร และนางบัวทอง พัฒนถาบุตร มีพี่น้อง 5 คน คือ สุณิสา (โรเบิร์ตส์), เจษฎา , พลโทภราดร , นกอ้วน (แฝดพี่-ถึงแก่กรรมตอนอายุ 7 เดือน 13 วัน) ส่วนนกน้อย (แฝดน้อง) เป็นลูกคนสุดท้อง โดยหนึ่งในพี่น้องที่เป็นที่รู้จัก คือ พล.ท.ภราดร พัฒนถาบุตร เลขาธิการสภาความมั่นคงแห่งชาติ แต่งตั้งปี 2555
พรพิชิต พัฒนถาบุตร จบการศึกษาชั้นประถมศึกษา จากโรงเรียนอนุบาลวัดปรินายก ชั้นมัธยมศึกษารุ่น 16 จากโรงเรียนสาธิต วิทยาลัยวิชาการศึกษา ปทุมวัน (ปัจจุบัน -มัธยมสาธิต มหาวิทยาลัยศรีนครินทร์วิโรฒ ปทุมวัน) และบัณฑิตจากมหาวิทยาลัยธรรมศาสตร์ คณะรัฐศาสตร์ วิชาเอก รัฐศาสตร์การระหว่างประเทศ วิชาโท ภาษาอังกฤษ วรรณคดีอังกฤษและการแสดง
พรพิชิต พัฒนถาบุตร เริ่มทำงานครั้งแรกในฝ่ายขายและการตลาดที่สายการบินคาเธ่ย์แปซิฟิคประจำประเทศไทยเป็นเวลา 9 ปี 10 เดือน และระหว่างนั้นก็เริ่มสนใจในวงการบันเทิง รับงานถ่ายโฆษณา เช่นคอฟฟี่เมต คู่รักคู่รส หมู่บ้านพฤกษชาติ โดยรู้จักกับ เบิร์ด ธงไชย แมคอินไตย์ตั้งแต่เบิร์ด ธงไชยยังเป็นพนักงานฝ่ายต่างประเทศของธนาคารกสิกรไทย สาขานานา และต่อมาที่ สาขาท่าพระ และร่วมงานกันในภาพยนตร์ของหม่อมเจ้าทิพยฉัตร ฉัตรชัย เรื่อง "ด้วยรักและผูกพัน" ในปี 2529 โดยการถ่ายภาพยนตร์เรื่องดังกล่าวต้องใช้เวลามากในการถ่ายทำที่ประเทศสวิสเซอร์แลนด์ ทำให้นกน้อย และเบิร์ด ตัดสินใจลาออกจากงานประจำที่ทำอยู่ หลังจากนั้นพี่เต๋อ เรวัต พุทธินันทน์ ได้แนะให้นกน้อยมาทำงานร่วมกับเบิร์ดซึ่งต่อมาเป็นศิลปินในสังกัดแกรมมี่อย่างเต็มตัว เนื่องจากขณะนั้นเบิร์ดกำลังโด่งดังจากงานเพลงอัลบั้มแรก "หาดทราย สายลม สองเรา" แต่ยังขาดเรื่องการจัดตารางเวลาและการปฏิบัติงาน จึงเป็นจุดเริ่มต้นของการเป็นผู้จัดการส่วนตัวของเบิร์ดจนทุกวันนี้ นอกจากการเป็นผู้จัดการและที่ปรึกษาบริษัทแล้ว นกน้อย-พรพิชิต พัฒนถาบุตร ยังมีความสามารถในด้านการแต่งเพลง อย่างเช่นเพลง "นางนวล" "หัวใจช้ำๆ" ซึ่งเป็นสองเพลงดังในอัลบั้ม "ส.ค.ส." ของเบิร์ดในปี 2531 โดยทำงานร่วมกับเรวัต พุทธินันทน์ในอัลบั้มนั้น
นักเลงป่าสัก
นักเลงป่าสัก เป็นภาพยนตร์ไทยแนวแอคชั่นที่เข้าฉาย
เมื่อปี  พ.ศ. 2518  กำกับโดย  พร ไพโรจน์  และ
นำแสดงโดย  สมบัติ เมทะนี  และ  นัยนา ชีวานันท์
นักเลงป่าสัก เป็นเรื่องราวของ ภพ ภูธร นักเลงหนุ่มที่ได้
เดินทางมายัง บ้านหนองนางนอน ตามจดหมายของ คำปัน เพื่อนรักเพื่อให้มาช่วยจัดการกับ เจ้าพ่อสังข์ นักเลงใหญ่
ประจำหมู่บ้านที่คอยรังควานคำปันตามคำสั่งของ โฉมศรี อดีตคู่หมั้นของคำปันที่ทำให้เธอเสียใจซึ่งสุดท้ายแล้วภพ
จะช่วยคำปันจัดการกับสังข์ได้หรือไม่
ฮอนด้า แจ๊ซ ไฮบริด
ฮอนด้า แจ๊ซ ไฮบริด () เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 เป็นเครื่องแรกที่มีเครื่องยนต์ลูกผสมมอเตอร์ไฟฟ้า แจ็ซไฮบริด ถูกเปิดตัวในช่วงกลางอายุของแจ็ซแบบเครื่องยนต์ปกติ รูปลักษณ์ภายนอกจะเหมือนกับรถยนต์แจ๊ซรุ่นธรรมดา แต่มีกันชนหน้าหรือสปอยเลอร์ที่ออกแบบให้ลู่ลมมากยิ่งขึ้น กันชนหน้ามีช่องรับอากาศที่อยู่ตรงกับตำแหน่งของการติดตั้งป้ายทะเบียน กระจังหน้าสีเงิน ไฟท้ายเป็นแบบ LED สัญลักษณ์ไฮบริด มีแบตเตอรี่ที่ให้พลังงานกับมอเตอร์ไฟฟ้าน้ำหนัก 70 กิโลกรัม
เครื่องยนต์ของ Honda Jazz Hybrid เป็นเครื่องยนต์แถวเรียง 4 กระบอกสูบ 1.3 ลิตร iVTEC 88 แรงม้า เป็นรถยนต์ที่ออกตัวได้เร็ว ตอบสนองต่อการขับขี่ทั้งการเดินทางในเมืองหรือการขับทางไกลได้ดี
ราคาที่จำหน่าย 768,000 บาท สีขาวมุกเพิ่ม 10,000 บาท
ฮอนด้า แจ๊ซ โมดูโล
ฮอนด้า แจ๊ซ โมดูโล (อังกฤษ: Honda Jazz Modulo) เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 แบรนด์เนม Modulo เทคโนโลยีของฮอนด้า ชื่อ Modulo นี้ กำเนิดขึ้นเมื่อเดือนพฤศจิกายน พ.ศ. 2539 โดยบริษัทฮอนด้า แอคเซส เซลส์ จำกัด ประเทศญี่ปุ่น มาตรฐานระดับชั้นนำ ชื่อนี้ถูกตั้งขึ้นด้วยปณิธานที่จะเป็น ”มาตรฐาน“ ใหม่แห่งการตกแต่งรถยนต์
แจ๊ซ โมดูโล ประกอบไปด้วยกระจังหน้าโครเมียมแบบโครมดำ และสเกิร์ต กระจังหน้าแบบสปอร์ต ดีไซน์สปอร์ตรอบคัน โดดเด่นยิ่งขึ้นกับสปอยเลอร์หลัง แบบดักเทล ฝาครอบกระจกมองข้างลายคาร์บอน และลายโครเมียม พร้อมด้วยอุปกรณ์อำนวยความสะดวกอื่นๆ มีสีให้เลือกดังนี้ สีแดงแรลลี่ สีขาวทาฟเฟต้า และ สีดำคริสตัล (มุก)
สมรรถนะ เครื่องยนต์เป็นแบบ iVTEC SOHC 4 สูบ หัวฉีดมัลติพอยท์ PGM-Fi 16 วาล์ว 120 แรงม้า ขับเคลื่อนล้อหน้า ระบบควบคุมการเปลี่ยนเกียร์ที่พวงมาลัย (Paddle Shift)เกียร์อัตโนมัติ 5 สปีด ระบบกันสะเทือนหน้าแบบแม็กเฟอรืสัน สตรัท อิสระ และระบบกันสะทือนหลังทอร์ชั่นบีมแบบ H-shape
นอร์มัน ไวต์ไซด์
นอร์แมน ไวท์ไซด์ (เกิด 7 พฤษภาคม 1965) เป็นอดีตนัก
ฟุตบอลทีมชาติไอร์แลนด์เหนือของแมนเชสเตอร์ ยูไนเต็ด 
และเอฟเวอร์ตัน
นอร์แมนเกิดเมื่อวันที่  7 พฤษภาคม   ค.ศ. 1965  ที่เบลฟาสต์ ไอร์แลนด์เหนือเขาชอบเล่นฟุตบอลตั้งแต่
เด็กจึงทำให้ฟอร์มไปเข้าตาแมวมองของ  อิปสวิชทาวน์  
คือ เบน ร็อดเจอร์ส แต่พ่อแม่ของนอร์แมนคือนอร์แมน
ซีเนียร์และเอลีนกลับเป็นแฟนบอลของปีศาจแดงทั้งคู่จึง
สนับสนุนให้ลูกชายเข้าทีมเยาวชนของปีศาจแดงซึ่งผู้ที่พา
ไปคือแมวมองของปีศาจแดงที่ชื่อ จิม บิชอป
นอร์แมนได้เข้าร่วมทีมเยาวชนของปีศาจแดงเมื่อปี  ค.ศ. 1978  ด้วยวัยเพียง 13 ปีจนถึงปี 1982 อายุได้ 17 ปี
ก็โชว์ฟอร์มเข้าตา  รอน แอตกินสัน  กุนซือในขณะนั้น
จนถูกจับเซ็นสัญญาเป็นนักเตะอาชีพในเวลาต่อมา
หลังจากอยู่กับปีศาจแดงนานถึง 7 ปีนอร์แมนจึงถูก  เซอร์ อเล็กซ์ เฟอร์กูสัน  กุนซือคนต่อมาขายไปให้  เอฟเวอร์ตัน  ในปี  ค.ศ. 1989  ด้วยค่าตัว 650,000 £
เนืองจากพฤติกรรมนอกสนามที่ไม่เหมาะสมของนอร์แมน
เช่น ดื่มเหล้า,ปาร์ตี้ เป็นต้น
หลังจากย้ายมาร่วมทีมทอฟฟี่สีน้ำเงินนอร์แมนก็ประสบ
ปัญหาอาการบาดเจ็บที่เข่าจึงทำให้เขาต้องประกาศแขวน
สตั๊ดในปี  ค.ศ. 1991  ขณะอายุเพียง 26 ปี
ลู รีด
ลิวอิส แอลลัน "ลู" รี้ด (Lewis Allan "Lou" Reed) เป็นนักดนตรีร็อก และนักแต่งเพลงชาวอเมริกัน เป็นนักร้องนำ นักกีตาร์ และนักแต่งเพลงของวงร็อกเดอะเวลเว็ทอันเดอร์กราวด์ ในช่วงทศวรรษ 1960 ต่อมาได้ลาออกจากวง และหันมาเป็นศิลปินเดี่ยว มีชื่อเสียงในช่วงทศวรรษ 1970
ลู รี้ดเสียชีวิตจากภาวะตับล้มเหลวเมื่อวันที่ 27 ตุลาคม ค.ศ. 2013 ภายหลังการเข้ารับการเปลี่ยนถ่ายตับ เมื่อเดือนพฤษภาคม ในปีเดียวกัน
ชุนยะ ชิราอิชิ
ชุนยะ ชิราอิชิ เกิดเมื่อวันที่ 3 สิงหาคม พ.ศ. 2533 เป็นนักแสดงชาวญี่ปุ่นที่รู้จักกันดีสำหรับบทบาทของเขาในฐานะ Haruto Sohma ตัวละครหลักจาก Kamen Rider Wizard
แจ็คเกอรีน ทีวีพูล
แจ็คเกอรีน ทีวีพูล คือนามแฝงของพัฒนะชัย อดิเรก ซึ่งมีที่มาจากนามปากกา ขณะเป็นคอลัมนิสต์บันเทิงต่างประเทศ ของนิตยสารทีวีพูล ปัจจุบันเป็นโปรดิวเซอร์รายการโทรทัศน์ ผู้สื่อข่าวบันเทิง พิธีกร ดีเจ วีเจ สังกัดบริษัท โน้ต พับลิชชิง จำกัด และบริษัท ไทยทีวี จำกัด ของพันธุ์ทิพา ศกุณต์ไชย มีชื่อเสียงจากผลงาน พิธีกรหลักประจำรายการ "ทีวีพูลทูไนต์" ซึ่งเป็นข่าวบันเทิงรายการแรกสุด ของเครือนิตยสารทีวีพูล ที่ยังคงออกอากาศมาจนถึงปัจจุบัน
แจ็คเกอรีน เกิดเมื่อวันที่ 21 กรกฎาคม พ.ศ. 2522 ที่จังหวัดสุรินทร์ เป็นบุตรคนเล็กในจำนวนพี่น้อง 3 คน สำเร็จปริญญานิเทศศาสตรบัณฑิต (เกียรตินิยมอันดับหนึ่ง) จากจุฬาลงกรณ์มหาวิทยาลัย
แจ็คเกอรีน เคยมีผลงานแสดงภาพยนตร์ไทยเรื่อง "แฟนเก่า" (2552) เป็นผู้สื่อข่าวบันเทิง, ละครโทรทัศน์สองเรื่องคือ "สุดหัวใจเจ้าชายเทวดา" (2554) เป็นตัวละครชื่อ แจ็คกรีน และเรื่อง "น้ำตากามเทพ" (2558) เป็นผู้สื่อข่าวบันเทิง
ปัจจุบัน แจ็คเกอรีน ได้ขอยื่นลาออกกับบริษัท โน้ต พับลิชชิง จำกัด ซึ่งทำงานมายาวนานเกือบ 20 ปีพร้อมพวงมาลากับบอสติ๋ม ผู้ปั้นแจ็คเกอรีน ให้แจ้งเกิดเป็นที่รู้จัก และได้ย้ายไปทำงานให้กับ ไทยรัฐทีวี ตั้งแต่ต้นเดือน กุมภาพันธ์ พ.ศ. 2561 เป็นต้นไป
แครนสตัน
แครนสตัน () เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 80,387 คน ในปี พ.ศ. 2553 แครนสตันเป็นเมืองที่ใหญ่อันดับสามของรัฐ เมืองแครนสตันสร้างขึ้นในปี พ.ศ. 2297 ที่ แม่น้ำพอว์ทักซ์เซต ยกฐานะเป็นนครเมื่อวันที่ 10 มีนาคม พ.ศ. 2453
นิวพอร์ต (รัฐโรดไอแลนด์)
นิวพอร์ต () เป็นเมืองในนิวพอร์ตเคาน์ตี โรดไอแลนด์ สหรัฐอเมริกา นิวพอร์ตตั้งอยู่ทิศใต้ของพรอวิเดนซ์ห่างออกไป 37 กิโลเมตร (23 ไมล์) และอยู่ทิศใต้ของบอสตันห่างออกไป 98 กิโลเมตร (61 ไมล์) นิวพอร์ตเป็นที่รู้จักว่าเป็น รีสอร์ทในนิวอิงแลนด์ นิวพอร์ตมีประชากร 24,672 คน ในปี พ.ศ. 2553
สับขั้วมาลุ้นรัก
ฮานาซาคาริ โนะ คิมิตาชิ แอะ () หรือที่รู้จักกันในชื่อ "ฮานาคิมิ" นั้นเป็นการ์ตูนญี่ปุ่นแนว โชโจะ มังงะ เขียนโดย ฮิซายา นากาโย () เป็นเรื่องเกี่ยวกับเด็กนักเรียนหญิงที่อาศัยอยู่ในสหรัฐอเมริกา ชื่นชอบนักกีฬากระโดดสูงของญี่ปุ่น ซึ่งได้หนีตามไปเรียนที่ญี่ปุ่นเพื่อได้ใกล้ชิดเขามากขึ้น แต่ทว่าโรงเรียนนั้นดันเป็นโรงเรียนชายล้วน เธอจึงต้องปลอมตัวเป็นผู้ชายเข้าไปเรื่องราวสนุก ๆ จึงได้เกิดขึ้น
โดยซี่รีย์เรื่องนี้นำมาสร้างเป็นละครมาแล้ว 6 ครั้ง โดยเป็นของไต้หวัน 1 ครั้ง (2006) ญี่ปุ่น 2 ครั้ง (2007,2011) อินโดนีเซีย 1 ครั้ง (2007) เกาหลีใต้ 1 ครั้ง (2012) และ จีน 1 ครั้ง (2013)
และล่าสุดนี้ ทาง Voltage ค่ายเกมจีบหนุ่มชื่อดังได้ทำการสร้างเกมจีบหนุ่ม Hanazakari no Kimitachi e ～Boys love you～ () โดยได้ปล่อยให้ลงทะเบียนล่วงหน้าแล้วเมื่อฤดูหนาวปี 2016 และจะปล่อยให้ดาวน์โหลดในฤดูหนาวปี 2017 ทั้ง iOS และ Andriod
อาชิยะ มิสึกิ เด็กผู้หญิงที่เกิดในญี่ปุ่น(บางเวอร์ชัน เกิดในสหรัฐอเมริกา) พออายุได้ 5 ขวบ แม่ของเธอได้มีสามีใหม่และย้ายไปตั้งรกรากที่อเมริกา ทำให้เธอได้รับการเลี้ยงดูและเติบโตในอเมริกามา วันหนึ่งขณะที่เธอดูทีวีอยู่นั้นได้เปิดช่องกีฬาขึ้นมา แล้วได้พบกับ ซาโนะ อิสึมิ นักกีฬากระโดดสูงชื่อดัง ทำให้เธอตกหลุมรักเขาตั้งแต่นั้นมาและเป็นบันดาลใจที่ทำให้เธอเริ่มลดน้ำหนักโดยภายใน 2 ปี เธอลดได้ถึง 20 กิโล และพอเธออายุ 18 ปี ก็มีแข่งขันโอลิมปิกเกิดขึ้น ซึ่งซาโนะได้เข้าร่วมแข่งด้วย มิสึกิ ได้ไปหาเขาที่หมู่บ้านนักกีฬา ระหว่างขากลับได้มีผู้ปองร้ายทำมิดีมิร้ายกับเธอ ซาโนะ ผ่านมาพอดีจึงได้ช่วยเธอเอาไว้ แล้วถูกทำร้ายจนไม่สามารถกลับมากระโดดสูงได้ เมื่อเธอรู้ข่าวเธอจึงต้องย้ายไปเรียนที่ญี่ปุ่น เพื่อให้เขากลับมากระโดดสูงอีกครั้ง
แต่ทว่า ซาโนะ นั้นเรียนอยู่ในโรงเรียนชายล้วน เธอจึงต้องปลอมตัวเข้าไปเพื่อที่จะได้ใกล้ชิดกลับ ซาโนะ แล้วเกิดความโชคดีขึ้น เพราะเธอได้อยู่ห้องเรียนเดียว หอพักเดียวกัน ห้องพักเดียวกัน แรก ๆ นั้น ซาโนะ ไม่คอยชอบเขาซักเท่าไร แต่พอ ซาโนะ รู้ความจริงว่ามิสึกิ เป็นผู้หญิง ก็เก็บความลับไว้เพื่อให้เธออยู่เขียงข้างเขา และมีใจให้เขา แต่แล้วก็มี นากาทสึ ชูอิชิ มาแอบหลงรัก มิสึกิ ในท่าทางแปลกแบบพวกชายรักชาย ทำให้เกิดเรื่องวุ่นวายขึ้น นอกจากนี้ยังมี นันบะ มินาบิ หัวหน้าหอพัก 2 เท็นโนจิ เมกุมิ หัวหน้าหอ 1 ฮิเมจิมา มาซาโอะ หรือ ออสการ์ หัวหน้าหอ 3 ฮิบาริ ฮานายาชิกิ นักเรียนหญิงตัวแทนจาก เซนต์บอสซัม ซากุระซากา มาโกโต นักกระโดดสูงคู่แข่งของซาโนะ ชิน ซาโนะ น้องชายของซาโนะ นาเคา เซ็นริ ขวัญใจโรงเรียน จูเลียต เพื่อนสนิดของ มิสึกิ ที่อเมริกา ทำให้เกิดเรื่องราวสนุกๆ ขึ้นมามาย
อุทยานแห่งชาติแม่น้ำใต้ดินปูเวร์โตปรินเซซา
อุทยานแห่งชาติแม่น้ำใต้ดินปูเวร์โตปรินเซซา (; ) เป็นอุทยานแห่งชาติของประเทศฟิลิปปินส์ ได้รับการจัดตั้งเป็นอุทยานแห่งชาติเมื่อปี ค.ศ. 1992 และได้รับการจัดเป็นมรดกโลกทางธรรมชาติในปี ค.ศ. 1999
อุทยานแห่งชาติแม่น้ำใต้ดินปูเวร์โตปรินเซซา ตั้งอยู่บริเวณเทือกเขาเซนต์พอล ทางตอนเหนือของเกาะปาลาวัน ประเทศฟิลิปปินส์ ห่างจากเมืองปูเวร์โตปรินเซซา เมืองหลวงของเกาะปาลาวันทางตอนเหนือประมาณ 50 กิโลเมตร
ณ ที่นี้ถือเป็นแม่น้ำใต้ดินที่มีความยาวที่สุดในโลก (ประมาณ 8.2 กิโลเมตร) ลอดผ่านถ้ำหินปูนของทิวเขาเซนต์พอล ที่มีอายุกำเนิดมานานกว่า 20 ล้านปี ก่อนที่จะไหลลงสู่ทะเลจีนใต้ โดยในภายในถ้ำจะประกอบด้วยหินงอกหินย้อยต่าง ๆ ที่มีลักษณะเหมือนรูปร่างต่าง ๆ ตามแต่จินตนาการของผู้พบเห็น เช่น หัวสิงโต, เห็ด, เทียนไขเล่มยักษ์ หรือพระแม่มารี ซึ่งถือเป็นจุดสำคัญของการเข้าชม การเข้าชมต้องใช้วิธีการล่องเรือพายเข้าไป และใช้ไฟฉายส่อง เพราะภายในถ้ำไม่มีการติดตั้งไฟอย่างถาวร
ก่อนที่จะเข้าสู่ถ้ำ ต้องเดินผ่านเส้นทางชมธรรมชาติซึ่งเป็นป่าดิบที่อุดมสมบูรณ์ ประกอบไปด้วยป่าไม้นานาชนิด และสัตว์ป่าหายากชนิดต่าง ๆ เช่น ลิงแสม, นกเงือกปาลาวัน เป็นต้น และภายในถ้ำก็เป็นแหล่งอาศัยของค้างคาวจำนวนมาก
การเข้าชม จะเข้าชมได้เพียง 1.2 กิโลเมตร ส่วนที่เหลือจะปิดไม่ให้นักท่องเที่ยวเข้าชม ด้วยเหตุผลของการอนุรักษ์ และจำกัดจำนวนนักท่องเที่ยว
อัตราค่าเข้าชมคนละ 150 เปโซ ถือเป็นแหล่งท่องเที่ยวแห่งใหม่ของเกาะปาลาวัน อุทยานแห่งชาติแม่น้ำใต้ดินปูเวร์โตปรินเซซาได้รับการประกาศให้เป็น 7 สิ่งมหัศจรรย์ทางธรรมชาติของโลก เมื่อปี ค.ศ. 2011 ร่วมกับป่าแอมะซอน, อ่าวหะล็อง, น้ำตกอีกวาซู เป็นต้น
ชิคาโก แอล สายสีส้ม
ชิคาโก แอล สายสีส้ม เป็นเส้นทางรถไฟฟ้าส่วนหนึ่งของชิคาโก แอล มหานครชิคาโก มีระยะทาง (เวลาในการเดิน 35 นาที) เส้นทางระดับดินและยกระดับ เชื่อมต่อกับท่าอากาศยานนานาชาติชิคาโกมิดเวย์ ผู้โดยสารเฉลี่ยวันละ 63,037 คน
จิรายุ รักษาแก้ว
จ่าอากาศเอก จิรายุ รักษาแก้ว เกิดวันที่ 3 สิงหาคม พ.ศ. 2530 เป็นนักกีฬาวอลเลย์บอลชายทีมชาติไทย และได้รับการทาบทามให้เป็นผู้ถือธงชาติไทยนำขบวนนักกีฬาทีมชาติไทย เข้าสู่พิธีเปิดของการแข่งซีเกมส์ 2011 ที่ประเทศอินโดนีเซีย รวมถึงในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย
ในการแข่งขันวอลเลย์บอลไทยแลนด์ลีก 2012 จิรายุซึ่งอยู่สังกัดทีมชลบุรี-อี.เทค-แอร์ฟอร์ซ เป็นผู้ได้รับรางวัลบุคคลถึง 4 รางวัล ซึ่งได้แก่ ทำคะแนนยอดเยี่ยม, ตบยอดเยี่ยม, เสิร์ฟยอดเยี่ยม และผู้เล่นทรงคุณค่า จากการพิจารณาโดยคณะกรรมการจัดการแข่งขัน
ส่วนใน พ.ศ. 2556 จิรายุ รักษาแก้ว ได้รับการทาบทามจากสโมสรวอลเลย์บอลโออิตะมิโยะชิไวส์เซออัดเลอร์จากประเทศญี่ปุ่นให้เข้าร่วมทีม แต่ทางต้นสังกัดของจิรายุได้ปฏิเสธต่อข้อเสนอดังกล่าว
ในการแข่งขันวอลเลย์บอลไทยแลนด์ลีก ครั้งที่ 5 ประจำปี 2553 จิรายุซึ่งอยู่สังกัดทีมแชมป์ชากังราว-ทหารอากาศ ได้รับรางวัลนักกีฬายอดเยี่ยม สาขาทำคะแนนสูงสุด
วันที่ 11 กรกฎาคม พ.ศ. 2555 ในการแข่งขันวอลเลย์บอลประชาชนชาย ก. ชิงชนะเลิศแห่งประเทศไทย ประจำปี 2555 จิรายุ รักษาแก้ว ได้มีส่วนช่วยให้ทีมทหารอากาศ-ทีเอ็มบี เป็นฝ่ายชนะทีมราชนาวี 3-0 เซต รวมถึงจิรายุ ยังได้รับรางวัลสตาร์ออฟเดอะแมตช์จากการแข่งขันนัดดังกล่าว จากนั้น ในวันที่ 14 กรกฎาคม เขาได้มีส่วนช่วยทีมทหารอากาศ-ทีเอ็มบี เป็นฝ่ายชนะทีมมหาวิทยาลัยราชภัฏสวนดุสิต 3-0 เซต โดยสามารถเข้าสู่รอบชิงชนะเลิศได้สำเร็จ
เดือนกรกฎาคม พ.ศ. 2556 จิรายุ รักษาแก้ว เป็นผู้นำทีมวอลเลย์บอลชายทีมชาติไทยเข้าแข่งขันวอลเลย์บอลในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย ส่วนในเดือนตุลาคมของปีเดียวกันนี้ เขาเป็นผู้ทำคะแนนหลักให้แก่ทีมชาติไทยในการแข่งวอลเลย์บอลชายชิงแชมป์เอเชีย 2013 ที่จัดขึ้น ณ ดูไบ สหรัฐอาหรับเอมิเรตส์ อย่างไรก็ตาม ทีมของเขาได้เป็นฝ่ายแพ้ทีมชาติญี่ปุ่นในรอบ 8 ทีมสุดท้าย
จิรายุได้รับเลือกให้เป็นหนึ่งในนักวอลเลย์บอลทีมชาติไทยในการแข่งขันซีเกมส์ 2013 ที่จัดขึ้น ณ ประเทศพม่า โดยมีเป้าหมายคือการป้องกันตำแหน่งแชมป์
ด้านงานราชการทหารอากาศ จิรายุ รักษาแก้ว ดำรงตำแหน่งรองผู้บัญชาการหมู่ 1 หมวด 2 กองร้อยสนับสนุน กรมทหาอากาศโยธินรักษาพระองค์
เดือนมิถุนายน พ.ศ. 2555 จิรายุสมรสกับ พรรณราย หาญอาวุธ และมีลูกชายชื่อ กิตติกวิน รักษาแก้ว นอกจากนี้ จิรายุมีแผนที่จะเป็นครู หรือผู้ฝึกสอนวอลเลย์บอลต่อไปในอนาคต
เจิ่น วัน กุง
เจิ่น วัน กุง () เกิดเมื่อ พ.ศ. 2449 ที่เมืองงีหลก จังหวัดเหงะอาน ในดินแดนอันนัมในอารักขาของฝรั่งเศส เสียชีวิตเมื่อ 31 ธันวาคม พ.ศ. 2520 เป็นนักปฏิวัติชาวเวียดนามและถือเป็นเลขาธิการพรรคคอมมิวนิสต์คนแรกของเวียดนาม
กุงเข้าร่วมในสมาคมยุวชนเพื่อการปฏิวัติเวียดนามเมื่อ พ.ศ. 2469 ต่อมาในเดือนมีนาคม พ.ศ. 2471 กุงได้ร่วมกับสมาชิกหัวรุนแรงคนอื่น ๆ จัดตั้งกลุ่มคอมมิวนิสต์กลุ่มแรกในอินโดจีนฝรั่งเศสและได้ประกาศตัวเป็นศูนย์กลางของพรรคคอมมิวนิสต์ที่จะจัดตั้งขึ้นในอนาคต โดยกุงได้รับเลือกเป็นเลขาธิการของกลุ่ม หลังจากนั้น กุงและอีกสองคนคือจิ่ญ ดิ่ญ กื๋ว และกีม โตน ได้เข้าร่วมการประชุมของสมาคมยุวชนเพื่อการปฏิวัติเวียดนามที่จัดในฮ่องกงเมื่อเดือนพฤษภาคม พ.ศ. 2472 ในการประชุมครั้งนี้พวกเขาได้เสนอที่จะเปลี่ยนสมาคมไปเป็นพรรคคอมมิวนิสต์แต่ถูกปฏิเสธ ทั้งสามคนได้ประท้วงโดยออกจากห้องประชุม และถูกขับออกจากสมาคมในที่สุด กลุ่มของกุงจึงออกมาจัดตั้งพรรคคอมมิวนิสต์อินโดจีน ก่อนที่จะรวมเข้ากับพรรคคอมมิวนิสต์อื่น ๆ เป็นพรรคคอมมิวนิสต์เวียดนาม
ต่อมาอีกไม่นาน กุงถูกรัฐบาลอาณานิคมฝรั่งเศสจับกุมและเนรเทศไปเฟรนช์เกียนา และได้รับการปล่อยตัวเมื่อ พ.ศ. 2479 เขาเข้าร่วมกับพรรคคอมมิวนิสต์ต่อไปและเป็นสมาชิกร่วมก่อตั้งเวียดมินห์ และเป็นสมาชิกระดับสูงของเวียดมินห์จนเสียชีวิตเมื่อ พ.ศ. 2520
แม่น้ำบาสัก
แม่น้ำบาสัก (; เป็นแม่น้ำที่ไหลออกจากโตนเลสาบและแม่น้ำโขง แม่น้ำเริ่มต้นที่กรุงพนมเปญและไหลลงใต้ผ่านแนวชายแดนเข้าสู่ประเทศเวียดนามใกล้เมืองเจิวด๊ก (โชฎก) ในเวียดนามเรียก แม่น้ำเหิ่ว ()
แม่น้ำบาสักเป็นเส้นทางการติดต่อที่สำคัญระหว่างเวียดนามกับกัมพูชา สะพานข้ามแม่น้ำบาสักมีสองแห่งคือสะพานมุนีวงศ์ที่พนมเปญ กัมพูชา และสะพานเกิ่นเทอที่เมืองเกิ่นเทอ ประเทศเวียดนาม
เทือกเขาด็อมเร็ย
เทือกเขาด็อมเร็ย (Dâmrei Mountains) เป็นเทือกเขาทางตะวันตกเฉียงใต้ของกัมพูชา
เทือกเขานี้เป็นเทือกเขาต่อเนื่องจากเทือกเขาบรรทัด ครอบคลุมพื้นที่ขนาดเล็กกว่า ยอดที่สูงที่สุดคือพนมโบกอร์ สูง 1,081 เมตรจากระดับน้ำทะเล ทอดยาวลงไปจนถึงอ่าวไทย บริเวณนี้เป็นศูนย์กลางการปลูกพริกไทยจนถึง พ.ศ. 2518 ก่อนจะฟื้นตัวอย่างช้า ๆ ในช่วง พ.ศ. 2533 ในบริเวณเขาพนมโบกอร์ เป็นที่ตั้งของอุทยานแห่งชาติพนมโบกอร์ ซึ่งมีความหลากหลายของพันธุ์พืชมาก และมีชาวฝรั่งเศสเข้ามาพำนักจนเป็นเมืองตั้งแต่สมัยเป็นอาณานิคมของฝรั่งเศส
เชลซี เดวี
เชลซี อีวอน เดวี (; เกิด 13 ตุลาคม พ.ศ. 2528) สตรีชาวซิมบับเว มีชื่อเสียงทางสังคมจากการเป็นอดีตคนรักของเจ้าชายแฮร์รีแห่งเวลส์ ช่วงปี พ.ศ. 2547 ถึง 2553
เชลซี อีวอน เดวี เกิดเมื่อวันที่ 13 ตุลาคม พ.ศ. 2528 ในเมืองบูลาวาโย ประเทศซิมบับเว เป็นบุตรของชาลส์ เดวี เกษตรกรซาฟารี กับเบเวอร์ลีย์ "เบฟ" เดวี อดีตนางงามโคคา-โคลาโรดีเซีย มีพี่ชายชื่อฌอน เดวี และน้องชายชื่อจอร์จ เดวี
มีการรายงานว่าครอบครัวของเดวีมีความสัมพันธ์กับประธานาธิบดี โรเบิร์ต มูกาเบ นายเดวีกล่าวกับนักข่าวว่าความสัมพันธ์ระหว่างบุตรสาวกับเจ้าชายแฮร์รีทำให้ "น้ำท่วมขยะ" (a spate of rubbish) ตีพิมพ์เรื่องในครอบครัวออกมาทางสื่อ ส่วนความสัมพันธ์กับรัฐบาลนั้น เขากล่าวในหนังสือพิมพ์ "เดอะเดลีเทเลกราฟ" (The Daily Telegraph) ว่า "ผมทำธุรกิจของผม ไม่เกี่ยวกับการเมืองแต่อย่างใด" เชลซี เดวี เติบโตขึ้นในไร่ของครอบครัวในแถบเลมโกซาฟารี
เดือนกันยายน พ.ศ. 2550 เดวีได้ย้ายไปยังอังกฤษเพื่อใกล้ชิดกับเจ้าชายแฮร์รีซึ่งคบหากัน และเข้าศึกษาต่อด้านกฎหมายที่มหาวิทยาลัยลีดส์ ทั้งคู่ปราฏตนต่อสาธารณชนบ่อยครั้งตลอดระยะเวลาที่คบหากัน
หลังจากที่ทั้งสองเลิกรากัน เดวีได้กลับไปยังแอฟริกา ก่อนที่จะกลับมาร่วมพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตันในอีกหลายเดือนต่อมา และเริ่มงานของเธอที่สำนักกฎหมายลอนดอน
เดือนธันวาคม พ.ศ. 2551 เดวี เข้าฝึกงานที่ฟาร์เรอร์แอนด์คอมพานี (Farrer & Company) มีรายงานว่าเธอคาดหวังที่จะมีตำแหน่งที่ถาวรในบริษัท และในปีต่อมา เดวีได้เปลี่ยนไปฝึกงานเป็นล่ามให้กับบริษัทอัลเลนแอนด์โอวารี (Allen & Overy)
เดวีได้ให้คำอธิบายความสัมพันธ์ที่ "ป่วน" (turbulent) กับเจ้าชายแฮร์รี พระโอรสองค์เล็กในเจ้าชายชาลส์ กับเจ้าหญิงไดอานาแห่งเวลส์ ซึ่งเริ่มต้นขึ้นในปี พ.ศ. 2547 ขณะที่เธอยังเป็นนักเรียนประจำที่โรงเรียนสโตว์ ก่อนที่จะยุติความสัมพันธ์ลงอย่างถาวรในปี พ.ศ. 2553 หลังจากที่ทั้งสองรัก ๆ เลิก ๆ กันหลายครา เดวีได้ประกาศยุติความสัมพันธ์ผ่านทางเฟซบุ๊กในปีต่อมา ทั้งนี้มีข่าวลือว่าทั้งสองจะกลับมาคืนดีกันอีกครั้งหนึ่ง เจ้าชายแฮร์รีได้กล่าวต่อสาธารณชนว่าพระองค์ "โสดร้อยเปอร์เซนต์" (100 percent single) ซึ่งเผยให้เห็นว่าพระองค์ก็ไม่มีเวลาสำหรับความสัมพันธ์ใด ๆ หลังงานพระราชพิธีเสกสมรสระหว่างเจ้าชายวิลเลียมกับแคเธอริน มิดเดิลตัน เมื่อวันที่ 29 สิงหาคม พ.ศ. 2554 เดวีได้กล่าวว่าเธอจะไม่เสกสมรสกับเจ้าชายแฮร์รี เพราะว่า "มันไม่ใช่ชีวิตของฉัน" (It's not a life for me)
พ.ศ. 2561 เดวีได้รับเชิญไปในพระราชพิธีเสกสมรสของเจ้าชายแฮร์รีกับเมแกน มาร์เกิล
อีสต์พรอวิเดนซ์
พรอวิเดนซ์ตะวันออก () เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 47,037 คนในปี พ.ศ. 2553 พรอวิเดนซ์ตะวันออกเป็นเมืองขนาดใหญ่อันดับที่ 5 พรอวิเดนซ์ตะวันออกมีพื้นที่ทั้งหมด 43 ตารางกิโลเมตร โดยแบ่งเป็นบนบก 35 ตารางกิโลเมตร ในน้ำ 8.3 ตารางกิโลเมตร
ตระกูลโฮโจ
ตระกูลโฮโจ () เป็นตระกูล ซะมุไร ที่ทรงอิทธิพลในยุค  คะมะกุระ  เพราะผู้นำตระกูลคนแรกคือ  โฮโจ โทะคิมะซะ  เป็นพ่อตาของ  มินะโมะโตะ โนะ โยะริโตะโมะ  โชกุนคนแรกของ  รัฐบาลโชกุนคะมะกุระ  และเป็น  ชิกเก็ง  หรือ  ผู้สำเร็จราชการ  ในสมัยของ  มินะโมะโตะ โนะ โยะริอิเอะ  โชกุนคนที่ 2 ผู้เป็นหลานชายคนโต
ตระกูลโฮโจเริ่มมีบทบาทสำคัญเมื่อ โฮโจ โทะกิมะซะ ได้ช่วยชีวิต มินะโมะโตะ โนะ โยะริโตะโมะ จากการถูก
ไล่ฆ่าพร้อมกับสนับสนุนโยะริโตะโมะให้ลุกขึ้นสู้กับ  ตระกูลไทระ  และยกลูกสาวให้แต่งงานด้วย
หลังจาก สงครามเก็มเป ปรากฏว่าตระกูลมินะโมะ
โตะได้ชัยชนะและทรงอำนาจในแผ่นดินเหนือราชสำนัก
จึงทำให้ตระกูลโฮโจมีอำนาจและอิทธิพลตามไปด้วย
หลังจาก  จักรพรรดิโกะ-ชิระกะวะ  เสด็จสวรรคตลง
ในปี  ค.ศ. 1192  โยะริโตะโมะจึงได้รับพระราชทาน
ตำแหน่ง  เซไตโชกุน  เป็นคนแรกจาก  จักรพรรดิโกะ-โทะบะ  ยิ่งทำให้ตระกูลโฮโจทรงอำนาจและอิทธิพล
มากขึ้น
ต่อมาในปี  ค.ศ. 1202  โยะริโตะโมะถึงแก่อสัญกรรม โยะริอิเอะ บุตรชายคนโตจึงขึ้นเป็นโชกุนสืบต่อมา
แต่ในสมัยของโยะริอิเอะอำนาจทั้งหมดอยู่ที่โทะคิมะซะ
ผู้เป็นตาพร้อมกันนั้นยังบีบบังคับโชกุนโยะริอิเอะให้ตั้ง
ตัวเองเป็น ชิกเก็ง หรือผู้สำเร็จราชการทำให้โชกุน
โยะริอิเอะไม่พอใจสละตำแหน่งให้ ซะเนะโตะโมะ ผู้
เป็นน้องชายหลังจากดำรงตำแหน่งเพียง 1 ปีซึ่งหลังจาก
สมัยของโชกุนโยะริอิเอะเป็นต้นไปอำนาจทั้งหมดอยู่ที่
ชิกเก็งที่มาจากตระกูลโฮโจทั้งสิ้น
ตระกูลโฮโจหมดอำนาจลงในปี  ค.ศ. 1333  หลังจาก  ตระกูลอะชิกะงะ  ที่นำโดย  อะชิกะงะ ทะกะอุจิ  กระทำรัฐประหาร บุกเข้ายึด คะมะกุระ ทำให้ตระกูลโฮโจหมดอำนาจลงพร้อมกับตระกูลมินะโมะโตะ
มิดเดิลทาวน์
มิดเดิลทาวน์ () เป็นเมืองในนิวพอร์ตเคาน์ตี โรดไอแลนด์ สหรัฐอเมริกา มีประชากร 16,150 คน ในปี พ.ศ. 2553 มิดเดิลทาวน์ตั้งอยู่ระหว่างพอร์ตสมูทและนิวพอร์ต ซึ่งเป็นที่มาของชื่อ "มิดเดิลทาวน์"
นิวพอร์ตเคาน์ตี
นิวพอร์ตเคาน์ตี () เป็นเคาน์ตี 1 ใน 5 ของโรดไอแลนด์ ในปี พ.ศ. 2553 นิวพอร์ตเคาน์ตีมีประชากร 82,888 คน นิวพอร์ตมีพื้นที่ 812 ตารางกิโลเมตร โดยแบ่งเป็นบนบก 269 ตารางกิโลเมตร และในน้ำ 543 ตารางกิโลเมตร
นอร์ทพรอวิเดนซ์
พรอวิเดนซ์เหนือ () เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 32,078 คน ในปี พ.ศ. 2553 พรอวิเดนซ์เหนือเป็นเมืองที่เล็กที่สุดด้วยพื้นที่ 15.1 ตารางกิโลเมตร มีประชากรมากเป็นอันดับ 8 ของเมืองในรัฐโรดไอแลนด์
เวียงร้อยดาว
เวียงร้อยดาว เป็นนวนิยายแนวสืบสวนฆาตกรรมและสยองขวัญ จากบทประพันธ์ของบินละเว สร้างเป็นละครโทรทัศน์โดย ธัญญา วชิรบรรจงและพงศ์พัฒน์ วชิรบรรจง ออกอากาศทางสถานีวิทยุโทรทัศน์ไทยทีวีสีช่อง 3
"บดินทร์ธร" เรื่องราวของคนในตระกูลที่ครั้งหนึ่งเคยเป็นอดีตเป็นต้นเหตุแห่งรอยร้าวฉานแห่งเวฬุมาส การจากไปของ ดิลก และ จันทร์สาย พ่อแม่บุญธรรม ร้อยดาวในอังกฤษ ร้อยดาวกลับไทย เพื่อฟังพินัยกรรมของ ปกรณ์ บดินทร์ธร บิดา เมื่อถึงคฤหาสน์บดินทร์ธร ต้นชัยพฤกษ์ซึ่งเมื่อวานไม่มีดอก กลับออกดอกบานสะพรั่ง เธอได้รับการต้อนรับจากนมแสง แต่กลับถูกเดียดฉันท์จากภรรยาคนอื่นๆ และลูกต่างแม่ พ่อของร้อยดาวนั้นมีภรรยาถึง4คน คือ เต็มเดือน แต่ไม่มีลูก ภรรยาคนที่สองชื่อ จงจิตร มีลูกสาวคนเดียว คือ ดารกา ภรรยาคนที่สาม ชื่อ สร้อยฟ้า มีลูก 2 คน คือ วีระวิทย์ และ ดาราเรศ ส่วน เวียงแก้ว แม่ของร้อยดาวนั้นเป็นภรรยาคนที่สี่ ดำรง ปู่ ก็ไม่ยอมรับเธอ ร้อยดาวอยากกลับมาเวียงร้อยดาว ที่แม่เคยอยู่ในเขตบดินทร์ธร ที่ตอนร้างเท่าๆอายุของเธอ เธอจึงต้องไปพักอยู่ที่เรือนของนมแสง โดยมี กระถิน หลานสาวนมแสงอยู่เป็นเพื่อน วันต่อมา มาตร ลูกชายทูตไทยประจำอังกฤษ แวะมาหาร้อยดาว รถของเขาถูกรถของ ม.ร.ว.น่านฟ้า ชนเข้าอย่างจัง น่านฟ้าโวยวายว่ามาตรจอดรถเกะกะ ขณะที่มาตรกับน่านฟ้ากำลังทะเลาะกันอยู่นั้น ม.ร.ว.สิบทิศ เวฬุมาส พี่ชายแท้ๆของน่านฟ้าซึ่งขับรถตามน้องสาวออกมาเห็นเข้า จึงสั่งให้น่านฟ้ายอมรับผิด และให้นามบัตรไว้เพื่อชำระค่าซ่อมรถให้หลังซ่อมเสร็จ แต่มาตรไม่สนใจ ร้อยดาวจึงเป็นคนเก็บนามบัตรไว้ให้ สิบทิศแอบพึงใจในตัวร้อยดาวแต่ยังคงไว้ท่าทำเป็นไม่สนใจ เพราะสิบทิศอยู่ที่ตำหนักม่วง อันมีพื้นที่ติดกับคฤหาสน์บดินทร์ธร และตั้งแต่ ม.จ.วิรุฬ พ่อของเขาเสียชีวิตในเขตบดินทร์ธรเป็นต้นมา ที่ทำให้เขาสงสัยว่าเวียงแก้วคือผู้ที่ฆ่าท่านพ่อของเขา ความสัมพันธ์ของสองตระกูลจึงสิ้นสุดลงนับแต่นั้น
เดือยไก่
เดือยไก่ เป็นไม้พุ่มในวงศ์ Annonaceae ลำต้นตรง ใบเดี่ยว ปลายใบแหลม ผิวใบด้านบนสีเขียวเข้ม ด้านล่างมีไขสีขาวนวลเคลือบ ดอกเดี่ยว ออกตามซอกใบ กลีบสีเขียวแกมเหลือง ดอกไม่บาน กลีบดอกจึงติดกันดูคล้ายเดือยไก่ ผลกลุ่มและเป็นผลสด ผลย่อยเรียงกันคล้ายลูกประคำ
ใช้รับประทานเป็นผลไม้ รากใช้เป็นส่วนผสมของยาบรรเทาอาการปวดเมื่อยหรือเคล็ดขัดยอก
สมเด็จพระพุทธโฆษาจารย์
สมเด็จพระพุทธโฆษาจารย์ เป็นราชทินนามของสมเด็จพระราชาคณะรูปหนึ่ง ปัจจุบันพระราชทานเฉพาะแก่พระภิกษุฝ่ายมหานิกาย
พระพุทธโฆสะเป็นพระภิกษุชาวอินเดีย ได้รับยกย่องว่าเป็นนักปราชญ์ฝ่ายเถรวาท ได้ประพันธ์วรรณกรรมบาลีไว้หลายเล่ม เช่น วิสุทธิมรรค สมันตปาสาทิกา เป็นต้น ในสุวรรณภูมิจึงมีการใช้นามของท่านเป็นราชทินนามสำหรับพระเถระผู้ทรงเกียรติคุณสูงสุดในด้านคันถธุระ
ในพระราชพงศาวดารเหนือ กล่าวถึงพระพุทธโฆษาจารย์ วัดเขารังแร้ง ว่าเป็นพระอรหันต์ผู้ห้ามทัพพระเจ้าศรีธรรมาโศกราชกรุงเชียงแสนไม่ให้ตีเมืองศรีสัชนาลัย ส่วนสมัยอาณาจักรศรีอยุธยาก็มีสมเด็จพระพุทธโฆษาจารย์ เจ้าอาวาสวัดอโยธยา ได้แต่ง "ราโชวาทชาดก" ถวายสมเด็จพระนารายณ์มหาราช และสมัยสมเด็จพระเพทราชามีสมเด็จพระพุทธโฆษาจารย์อยู่วัดพุทไธศวรรย์
ในทำเนียบ "ตำแหน่งพระราชาคณะในกรุงนอกกรุง ครั้งกรุงเก่า" ปรากฏชื่อพระพุทธโฆษา วัดพุทไธศวรรย์ เป็นพระราชาคณะในคณะคามวาสีฝ่ายขวา ถึงสมัยต้นกรุงรัตนโกสินทร์ได้เปลี่ยนเป็นเจ้าคณะใหญ่คณะเหนือ (บางรูปเป็นเจ้าคณะกลาง) ตอนแรกมีสมณศักดิ์ระหว่างชั้นธรรมกับเจ้าคณะรอง ต่อมายกขึ้นเป็นสมเด็จพระราชาคณะจวบจนปัจจุบัน
สมเด็จพระพุทธโฆษาจารย์ มีฐานานุศักดิ์ตั้งฐานานุกรมได้ 10 รูป ดังนี้
ในสมัยกรุงรัตนโกสินทร์ มีพระเถระได้รับพระราชทานสมณศักดิ์ที่พระพุทธโฆษาจารย์ ดังนี้
เอ็มยูทีวี (สโมสรฟุตบอลแมนเชสเตอร์ยูไนเต็ด)
เอ็มยูทีวี () เป็นสถานีโทรทัศน์ของ แมนเชสเตอร์ยูไนเต็ด ออกอากาศครั้งแรกเมื่อวันที่ 10 กันยายน พ.ศ. 2541
ภูผาแพรไหม
ภูผาแพรไหม จากบทประพันธ์ของโสภี พรรณราย บทโทรทัศน์โดย ปัณณภัทร ชาติญา ถูกนำไปสร้างเป็นละครโทรทัศน์โดย วรายุฑ มิลินทจินดา ออกอากาศทางสถานีวิทยุโทรทัศน์ไทยทีวีสีช่อง 3 ตั้งแต่ 7 มิถุนายน 2555 - 19 กรกฎาคม 2555
สมเด็จพระอริยวงศาคตญาณ (อู่)
สมเด็จพระอริยวงศาคตญาณ (อู่) เป็นสมเด็จพระราชาคณะ อดีตเจ้าอาวาสวัดสัมพันธวงศาราม วรวิหาร และวัดสุทัศนเทพวรารามราชวรมหาวิหาร
สมเด็จพระอริยวงศาคตญาณ นามเดิมของท่านว่า อู่ ส่วนประวัติชั้นบวชเรียนและเปรียญนั้นไม่ทราบว่าเป็นอย่างไร ไม่ได้ความปรากฏ กล่าวกันว่าท่านเป็นผู้ฉลาดสามารถในพระปริยัติธรรมเป็นเปรียญธรรม 9 ประโยค ถึงปีเถาะ พ.ศ. 2374 วันพฤหัสบดีขึ้น 5 ค่ำ เดือน 8 ทรงตั้งเป็นพระราชาคณะผู้ใหญ่ที่พระธรรมไตรโลก มีสำเนาที่ทรงตั้งดังนี้ ""ให้เลื่อน พระราชกระวี เป็นพระธรรมติโลกาจารย์ ญาณวิสารทนายก ติปิฏกธรา บวรสังฆาราม คามวสี สถิต ณ วัดเกาะวรวิหาร พระอารามหลวง""
ครั้งถึงปีเถาะ พ.ศ. 2386 เมื่อทรงบูรณะวัดสุทัศนเทพวรารามเสร็จแล้ว โปรดให้อาราธนามาเป็นอธิบดีสงฆ์วัดสุทัศน์ฯ เป็นองค์แรกจึงทรงเลื่อนเป็นพระพิมลธรรม คราวเดียวกับทรงตั้งสมเด็จพระอริยวงษญาณ สมเด็จพระสังฆราช (นาค) มีสำเนาที่ทรงตั้ง ดังนี้ ""ให้พระธรรมไตรโลก เป็นพระพิมลธรรม อนันญาณนายก ติปิฏกธรา มหาคณฤศร บวรสังฆาราม คามวาสี สถิตในวัดสุทัศนเทพธารามอาวาศวรวิหาร พระอารามหลวง ทรงตั้งวันพุธ แรม 11 ค่ำ เดือน 6 ปีเถาะพุทธศักราช 2386""
เมื่อสมเด็จพระอริยวงษญาณ สมเด็จพระสังฆราช (นาค) สิ้นพระชนม์ พระบาทสมเด็จพระนั่งเกล้าเจ้าอยู่หัวมีพระราชดำริจะให้ท่านเป็นสมเด็จพระสังฆราช พระองค์โปรดให้อาลักษณ์ร่างนามที่จะทรงแต่งตั้งอยู่แล้ว ลงศุภมัศคุกำหนดวันจะทรงตั้งเป็นวันอังคาร แรม 15 ค่ำ เดือน 4 ปีจอ พ.ศ. 2393 แต่ประจวบเวลาทรงพระประชวร พระอาการมาก จึงมิได้ทรงตั้ง พอพ้นวันที่กำหนดจะทรงตั้งไปวันเดียวก็เสร็จสวรรคตเสียก่อน
ถึงรัชสมัยพระบาทสมเด็จพระจอมเกล้าเจ้าอยู่หัว ทรงตั้งพระเจ้าบรมวงศ์เธอ กรมหมื่นนุชิตชิโนรส เป็นกรมสมเด็จพระ ดำรงสมณศักดิ์ที่สมเด็จพระสังฆราชเจ้า และทรงสถาปนาพระพิมลธรรม (อู่) เป็นสมเด็จพระอริยวงศาคตญาณ ตำแหน่งเจ้าคณะใหญ่หนเหนือ มีสำเนาที่ทรงตั้ง ดังนี้
สมเด็จพระอริยวงศาคตญาณ (อู่) ถึงแก่มรณภาพในรัชกาลที่ 4 เมื่อ ณ วันอังคาร เดือน 9 ขึ้น 15 ค่ำ ปีมะเมีย พ.ศ. 2401 เวลาเช้า ตรงกับวันที่ 24 สิงหาคม พ.ศ. 2401 เข้าโกศวันพุธ แรม 1 ค่ำ เดือน 9 ปีมะเมีย ครองวัดสุทัศนเทพวราราม ได้ 14 ปี มีอายุพรรษาเท่าไรไม่ปรากฏ
โรคเขตร้อน
โรคเขตร้อน คือ โรคที่พบดาษดื่นหรือเฉพาะในเขตร้อน และกึ่งเขตร้อน แต่พบน้อยกว่าในเขตอบอุ่น เพราะการมีฤดูหนาวทำให้ประชากรแมลงลดลงเพราะต้องจำศีล ปัจจุบัน แมลงอย่างยุงและแมลงวันเป็นพาหะหรือตัวนำโรคที่พบมากที่สุด แมลงเหล่านี้อาจนำปรสิต แบคทีเรีย หรือไวรัส ซึ่งติดเชื้อมายังมนุษย์ และสัตว์ โรคเหล่านี้ติดต่อได้มากที่สุดโดย "การกัด" ของแมลง ซึ่งทำให้แพร่เชื้อโรคผ่านการแลกเปลี่ยนเลือดใต้หนัง สำหรับโรคเขตร้อนยังไม่มีวัคซีน และหลายโรคไม่มีหนทางรักษา
การสำรวจป่าดิบเขตร้อน การทำลายป่า การเข้าเมืองและการเดินทางทางอากาศระหว่างประเทศที่เพิ่มขึ้น ตลอดจนการท่องเที่ยวในเขตร้อนอื่น เป็นสาเหตุให้อุบัติการณ์ของโรคเขตร้อนเพิ่มขึ้น
ตระการ พันธุมเลิศรุจี
ตระการ พันธุมเลิศรุจี พิธีกร นักแสดงชายชาวไทย
ตระการ พันธุมเลิศรุจี (ต้น) เป็นที่รู้จักในนามของ "ต้น-ตระการ" เกิดเมื่อวันที่ 1 สิงหาคม 2513 มีน้องสาว 4 คน สำเร็จการศึกษาจากโรงเรียนอนุบาลแสงประเสริฐ เข้าเรียนชั้นประถมที่โรงเรียนเปรมฤดีศึกษาหนึ่งปี ก่อนที่จะย้ายไปเรียนที่โรงเรียนกรุงเทพคริสเตียนจนจบมัธยมศึกษาปีที่ 6 และสอบเข้าเรียนต่อจนจบระดับปริญญาตรีจากคณะศิลปศาสตร์ สาขาการละคอน มหาวิทยาลัยธรรมศาสตร์, ระดับปริญญาโทจากคณะบริหารธุรกิจ (MBA) มหาวิทยาลัยศรีปทุม, ระดับประกาศนียบัตรชั้นสูง หลักสูตรผู้นำการเมืองยุคใหม่ รุ่นที่ 2 (นมป.2) จากสถาบันพระปกเกล้า และระดับปริญญาเอกสาขาวิทยาศาสตร์การกีฬา (การจัดการกีฬา) มหาวิทยาลัยเกษตรศาสตร์
เป็นนักกิจกรรมตั้งแต่เด็ก โดยมีผลงานเป็นประธานนักเรียน สภานักเรียน พิธีกร เชียร์ลีดเดอร์ และแสดงละครเวทีตั้งแต่ศึกษาที่โรงเรียนกรุงเทพคริสเตียนจนจบมหาวิทยาลัยธรรมศาสตร์ เข้าสู่วงการบันเทิงจากการเดินแบบ, แสดงละครทางโทรทัศน์เรื่อง "วนิดา" ทางช่อง 3 เป็นเรื่องแรก ต่อมาได้รับพระเอกเรื่อง "ถ่านเก่าไฟใหม้" ทางช่อง 3 ที่จัดสร้างโดยนพพล โกมารชุน คู่กับจอย วราลักษณ์ พานิชกุล กับละครของกันตนาทางช่อง 5 เรื่อง "บ้านไร่ริมธาร" คู่กับ แก้ว กวินนา สุวรรณประทีป นอกจากนี้ยังแสดงละครเวทีหลายเรื่อง เคยแสดงภาพยนตร์เรื่องแรกและเรื่องเดียวคือเรื่อง "รักนะ...พ่อต๊ะติ๊งโหน่ง" ในปี พ.ศ. 2550 จากการชักชวนของเป็ด เชิญยิ้ม รวมทั้งเป็นพิธีกรโดยเริ่มจากรายการ "บ้านเลขที่ ๕" ซึ่งออกอากาศช่วงเช้าของทุกวัน ระหว่างเวลา 7.00-9.00 น. อีกทั้งยังได้มีธุรกิจเป็นของตนเองด้วยการจัดตั้งและเป็นกรรมการบริษัทหลายแห่ง
ด้านชีวิตส่วนตัว สมรสกับ อัจฉรา อัลเบิร์ท เข้าพิธีวิวาห์ตามแบบศาสนาคริสต์ เมื่อวันที่ 7 ธันวาคม 2556 จัดงานฉลองมงคลสมรส ณ ห้องแกรนด์ บอลรูม โรงแรมแกรนด์ ไฮแอท เอราวัณ
รอยมาร
รอยมาร เป็นนวนิยายไทย บทประพันธ์ของ พัดชา โดยถูกนำมาสร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 มาแล้วถึง 3 ครั้ง
ครั้งแรกถูกนำมาสร้างในปี พ.ศ. 2533 ผลิตโดย เมคเกอร์ กรุ๊ป เขียนบทโทรทัศน์โดย เอื้องอรุณ สมิตสุวรรณ กำกับการแสดงโดย ชูศักดิ์ สุธีรธรรม นำแสดงโดย ศรัณยู วงษ์กระจ่าง, เพ็ญพิสุทธิ์ คงสมุทร, ตฤณ เศรษฐโชค, ธัญญา โสภณ, พิศมัย วิไลศักดิ์, มนตรี เจนอักษร, สุเชาว์ พงษ์วิไล, ทัศน์วรรณ เสนีย์วงศ์ ณ อยุธยา ร่วมด้วยนักแสดงมากฝีมืออีกคับคั่ง ออกอากาศทุกวันจันทร์ - วันอังคาร เวลา 20.50 - 21.50 น. เริ่ม 25 ธันวาคม พ.ศ. 2533 - 8 เมษายน พ.ศ. 2534
ครั้งที่สองสร้างในปี พ.ศ. 2543 ผลิตโดย เมคเกอร์ เจ เขียนบทโทรทัศน์โดย ศราทิพย์ กำกับการแสดงโดย กฤษณ์ ศุกระมงคล นำแสดงโดย บัณฑิต สาวแก้ว, ปิยธิดา มิตรธีรโรจน์, คงศักดิ์ เจริญจันทร์, สกาวใจ พูนสวัสดิ์, ศิริพร วงษ์สวัสดิ์, ดิลก ทองวัฒนา, สันติสุข พรหมศิริ, ธัญญา โสภณ ร่วมด้วยนักแสดงมากฝีมืออีกคับคั่ง ออกอากาศทุกวันศุกร์ - อาทิตย์ เวลา 20.50 - 21.50 น. เริ่ม 26 พฤศจิกายน พ.ศ. 2543 - 31 ธันวาคม พ.ศ. 2543
และนำกลับมาสร้างอีกครั้งในปี พ.ศ. 2554 ผลิตโดย บริษัท ทีวีซีน จำกัด เขียนบทโทรทัศน์โดย บทกร กำกับการแสดงโดย ผิน เกรียงไกรสกุล นำแสดงโดย ปกรณ์ ฉัตรบริรักษ์, ราศรี บาเล็นซิเอก้า, เอกพงศ์ จงเกษกรณ์, ราณี แคมเปน, พิศมัย วิไลศักดิ์, นิรุตติ์ ศิริจรรยา, ดิลก ทองวัฒนา, เพ็ญพักตร์ ศิริกุล ร่วมด้วยนักแสดงมากฝีมืออีกคับคั่ง ออกอากาศทุกวันศุกร์ - อาทิตย์ เวลา 20.15 - 22.45 น. เริ่ม 23 กันยายน พ.ศ. 2554 - 23 ตุลาคม พ.ศ. 2554
โกะซังเกะ
"โงะซังเกะ" เป็นชื่อที่ใช้เรียกตระกูลโทะกุงะวะสาขา
ย่อย 3 สาขาซึ่งสืบเชื้อสายจากบุตรชาย 3 คนของ  โทะกุงะวะ อิเอะยะซุ  คือ  โทะกุงะวะ โยะชินะโอะ  บุตรชายคนที่ 8 ซึ่งเป็นเจ้าแคว้นโอะวะริ, โทะกุงะวะ โยะริโนะบุ  บุตรชายคนที่ 9 ซึ่งเป็นเจ้าแคว้นคิอิและ  โทะกุงะวะ โยะริฟุสะ  บุตรชายคนที่ 10 ซึ่งเป็นเจ้าแคว้น
มิโตะในกรณีที่ตระกูลโทะกุงะวะสาขาหลักหมดผู้สืบทอด
ตำแหน่ง
ซึ่งมีเพียง 2 สาขาเท่านั้นที่สมาชิกในตระกูลได้เป็น  โชกุน  คือ  โทะกุงะวะ โยะชิมุเนะ  โชกุนคนที่ 8 จากสาขาคิอิและ  โทะกุงะวะ อิเอะโมะชิ  โชกุนคนที่ 14 จากสาขาโอะวะริ
และเมื่อโชกุนโยะชิมุเนะกำลังจะสละตำแหน่งให้  อิเอะชิเงะ  บุตรชายคนโตเขาจึงได้แต่งตั้งให้บุตรชาย 3 คนของเขาไปเป็นเจ้าแคว้นพร้อมกับตั้งให้เป็นสาขารอง
ของ "โงะซังเกะ" โดยมีชื่อว่า  โงะซังเกียว
โทะกุงะวะ โยะชิโนะบุ  โชกุนคนสุดท้ายนั้นสืบเชื้อสาย
จาก  ตระกูลฮิโตะสึบะชิ  ซึ่งเป็น 1 ใน 3 ตระกูลสาขา
ของโงะซังเกียว
เซนทรัลฟอลล์
เซนทรัลฟอล () เป็นเมืองในพรอวิเดนซ์เคาน์ตี โรดไอแลนด์สหรัฐอเมริกา มีประชากร 19,376 คน ในปี พ.ศ. 2553 เซนทรัลฟอลเป็นนครที่เล็กที่สุดในโรดไอแลนด์ แต่มีความหน่าแน่นประชากรมากที่สุด ซึ่งมากกว่าความหนาแน่นประชากรของบอสตัน
เทรซี บอนด์
เทเรซ่า "เทรซี่" บอนด์ (เกิด เทเรซ่า "เทรซี่" ดราโก, หรือที่เรียกกันว่า เคาน์เตสซ่า เทเรซ่า ดิ วิเซนโซ่) เป็นตัวละครในเรื่อง เจมส์ บอนด์ ภาค 007 ยอดพยัคฆ์ราชินี และ On Her Majesty's Secret Service ฉบับนิยาย เป็นผู้หญิงคนเดียวที่ได้แต่งงานกับเจมส์ บอนด์จริง ๆ ในฉบับภาพยนตร์ เล่นโดย ไดอาน่า ริกก์
เทเรซา เดรโกเกิดในปี 1943 เธอเป็นลูกคนเดียวของ มาร์ค-แองค์ ดราโก หัวหน้าองค์การอาชญากรรมคอร์ซิกา-ไม่ได้ใหญ่เท่า องค์กร สเปคเตอร์ รวมทั้งบริษัทการก่อสร้างดราโก เทเรซาเรียกตัวเองว่า " เทรซี่ " เพราะ เธอรู้สึกว่า " เทเรซา " ไม่เหมาะกับเธอ (ขณะที่เธอแนะนำ ตัวเองให้บอนด์ " เทเรซา เป็นนักบุญ; ฉันเรียกตัวเองว่า เทรซี่ ")
แม่ของเทรซี่ เสียชีวิตในปี 1955 ; พ่อของเธอก็ส่งเธอไปอยู่โรงเรียนประจำในประเทศสวิสเซอร์แลนด์ หลังจากนั้นเธอก็แต่งงานกับชาวอิตาเลียน เคานต์ กูลิโอ ดิ วิเซนโซ ที่ในช่วงการแต่งงานของพวกเขาได้ถือของส่วนใหญ่ของเงินของเธอก่อนที่ในที่สุดก็ทิ้งเธอไว้; เขาก็เสียชีวิตขณะขับรถมาเซราติในบริษัทแห่งหนึ่งของเมียน้อยของเขา ในระหว่างการแต่งงานครั้งนี้เทรซี่มีลูกคนที่เสียชีวิตจากโรคเยื่อหุ้มสมองไขสันหลัง เธอหมดหวังและเศร้าโศก เทรซี่พยายามฆ่าตัวตายด้วยการเดินลงไปในทะเลในโปรตุเกส แต่ถูกเจมส์ บอนด์ ช่วยไว้
เมื่อพ่อของเธอได้พบกับบอนด์ เขาขอร้องให้บอนด์ช่วยเธอ โดยการแต่งงานกับเธอ และให้เงิน 1 ล้านปอนด์ ตอนแรกบอนด์ปฏิเสธ แต่เขาเปลี่ยนใจเมื่อดราโกมีข้อมูลของเขาสำหรับความต้องการของบอนด์ในการไล่ล่า เอิร์นส์ สตาฟโร โบลเฟลด์ ตั้งแต่เหตุการณ์ใน ธันเดอร์บอลล์ และการล่มสลายขององค์กรสเปคเตอร์ บอนด์เต็มใจจะลาออกจาก MI6 เพื่อไล่ล่าโบลเฟลด์ แต่ เอ็ม พักงานบอนด์แทน บอนด์สามารถติดตามโบลเฟลด์ได้ถึงสวิสเซอร์แลนด์ ดราโกตอบแทนบอนด์ด้วยการให้เงิน 1 ล้านปอนด์ แต่บอนด์ปฏิเสธ เพราะต้องการแต่งงานกับเทรซี่ด้วยความเต็มใจ สุดท้ายเจมส์ บอนด์ ได้แต่งงานแต่ต้องเสียน้ำตาในท้ายเรื่องเนื่องจากเทรซี่ถูกยิง ระหว่างที่บอนด์จอดรถข้างทางบนภูเขา แล้ว อิรมา บันท์ ลูกน้องของโบลเฟลด์ ศัตรูคู่อาฆาตของบอนด์ก็ยิงปืนกราดเข้าใส่รถ เจาะเข้ากลางศีรษะของเทรซี่เสียชีวิตคาที่ บอนด์จึงอุทิศคำว่า "เราจะมีกันและกันตลอดไป" ("We have all the time in the World") ให้กับเทรซี่
ปิติพน พรตรีสัตย์
ปิติพน พรตรีสัตย์ เป็นนักแสดงชาวไทย เคยประกวดหนุ่มคลีโอปี2012 จบการศึกษาระดับมัธยมจากโรงเรียนบดินทรเดชา (สิงห์ สิงหเสนี) 2
สำเร็จการศึกษาระดับปริญญาตรีที่วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขา การแสดงและกำกับการแสดงภาพยนตร์ ปัจจุบันเป็นนักแสดงสังกัดสถานีโทรทัศน์สีกองทัพบกช่อง 7
เจ้าจอมวันทา ในสมเด็จพระบวรราชเจ้ามหาสุรสิงหนาท
เจ้าจอมวันทา เป็นพระสนมในสมเด็จพระบวรราชเจ้ามหาสุรสิงหนาท
เจ้าจอมวันทา เป็นสาวชาวเวียงจันทน์ ติดตามสมเด็จพระบวรราชเจ้ามหาสุรสิงหนาทกลับมา ในคราวที่พระองค์ไปรบที่เมืองเวียงจันทน์กับพระบาทสมเด็จพระพุทธยอดฟ้าจุฬาโลกมหาราช เจ้าจอมวันทาได้ลักลอบเป็นชู้กับพระยากลาโหมราชเสนา (ทองอิน) เมื่อพระยากลาโหมราชเสนา (ทองอิน) ถูกจับได้ว่าคิดการกบฎกับพระองค์เจ้าลำดวนและพระองค์เจ้าอินทปัตจึงถูกนำตัวไปประหาร เจ้าจอมวันทาก็ถูกประหารพร้อมกันไปด้วย เมื่อวันอังคาร เดือน 3 ขึ้น 5 ค่ำ ตรงกับวันที่ 17 มกราคม พ.ศ. 2346